open-index/open-wikipedia-markdown huggingface dataset:
ఝాన్సీ (సినిమా)

**ఝాన్సీ** 2018లో విడుదలైన తెలుగు సినిమా. తమిళంలో 2018లో నాచియార్ పేరుతో విడుదలైన ఈ సినిమాను తెలుగులో ఝాన్సీ పేరుతో డబ్బింగ్ చేసి ఆగస్టు 17న విడుదల చేశారు. కల్పనా చిత్ర, యశ్వంత్ మూవీస్ బ్యానర్‌లపై కోనేరు కల్పన, డి.అభిరాం అజయ్ కుమార్‌ నిర్మించిన ఈ సినిమాకు బాలా దర్శకత్వం వహించగా జ్యోతిక, జీవి ప్రకాష్‌ కుమార్‌, ఇవానా, రాక్‌లైన్‌ వెంకటేష్‌ ప్రధాన పాత్రల్లో నటించారు. 
## కథ
సిన్సియర్‌ పోలీస్ ఆఫీసర్ అయిన ఝాన్సీ (జ్యోతిక) ఓ మైనర్ అయిన రాశి (ఇవానా) రేప్ కేసును టెక్ అప్ చేస్తుంది. ఆ కేసులో రాశి ప్రియుడు గాలి రాజు (జీ వి ప్రకాష్) ను అరెస్ట్ చేసి జైలుకు పంపుతుంది. ఝాన్సీ మైనర్ రేప్ కేసును ఛాలెంజింగ్ గా తీసుకొని ఇన్వెస్టిగేషన్ మొదలు పెడుతుంది. అయితే ఆ ఇన్వెస్టిగేషన్ లో ఝాన్సీకి ఎన్నో ఊహించని సంఘటనలు ఎదురవుతాయి. చివరికీ ఈ కేసు మిస్టరీని ఝాన్సీ ఎలా ఛేదించి నిందుతుడికి ఎలాంటి శిక్ష వేసింది అనేది మిగతా సినిమా కథ.

## నటీనటులు
*జ్యోతిక 
* జీవి ప్రకాష్‌ కుమార్‌
*ఇవానా
*రాక్‌లైన్‌ వెంకటేష్‌
*డా. గురుశంకర్ 
*తంగమణి ప్రభు

## సాంకేతిక నిపుణులు
*బ్యానర్: కల్పనా చిత్ర, యశ్వంత్ మూవీస్
*నిర్మాత: కోనేరు కల్పన, డి.అభిరాం అజయ్ కుమార్‌
*కథ, స్క్రీన్ ప్లే, దర్శకత్వం: బాలా
*సంగీతం: ఇళయరాజా
*సినిమాటోగ్రఫీ:తేని ఈశ్వర్
* కాస్ట్యూమ్ డిజైనర్: పూర్ణిమా రామస్వామి

## మూలాలు

వర్గం:2018 తెలుగు సినిమాలు
వర్గం:డబ్బింగ్ సినిమాలు
ఫగు చౌహాన్

**ఫాగు చౌహాన్** (జననం:1948 జనవరి 1) భారతీయ రాజకీయ నాయకుడు. అతను గతంలో బీహార్, మేఘాలయ రాష్ట్రాల గవర్నర్‌గా పనిచేశారు. అతను లోక్‌దళ్, బహుజన్ సమాజ్ పార్టీ, భారతీయ జనతా పార్టీ వంటి వివిధ పార్టీల తరుపున ప్రాతినిధ్యం వహించాడు. ఉత్తర ప్రదేశ్‌ లోని ఘోసీ నుండి ఉత్తర ప్రదేశ్‌ 17వ శాసనసభకు ఎన్నికైన మాజీ శాసనసభ సభ్యుడు, అతను రికార్డు స్థాయిలో ఆరుసార్లు శాసనసభ్యుడుగా గెలిచాడు.

## వ్యక్తిగత జీవితం
చౌహాన్ 1948 జనవరి 1 న ఉత్తర్ ప్రదేశ్ రాష్ట్రం అజాంగర్హ్ జిల్లాలోని శేఖ్పుర గ్రామంలో జన్మించాడు. ఇతని తండ్రి పేరు ఖర్పాట్టు చౌహాన్.

ఇతనికి ముహరి దేవితో వివాహమైంది, వీరికి ముగ్గురు కుమారులు నలుగురు కుమార్తెలు.

## రాజకీయ జీవితం
దళిత మజ్దూర్ కిసాన్ పార్టీ నుండి తన రాజకీయ జీవితాన్ని ప్రారంభించిన చౌహాన్ 1985లో మొట్ట మొదటిసారి ఎమ్యెల్యేగా గెలుపొందాడు. 2017లో ఉత్తర్ ప్రదేశ్ శాసనసభ ఎన్నికల్లో భారతీయ జనతా పార్టీ తరఫున పోటీ చేసి సమీప ప్రత్యర్థి అయిన అబ్బా అన్సారీపై 7003 ఓట్లతో విజయం సాధించాడు.

బీహార్ గవర్నరుగా 2019 జూలై 29 నుండి 2023 ఫిబ్రవరి13 వరకు పనిచేసాడు. ప్రస్తుతం మేఘాలయ గవర్నరుగా 2023 ఫిబ్రవరి 18 నుండి అధికారంలో కొనసాగుచున్నారు

## నిర్వహించిన పదవులు

## మూలాలు

వర్గం:ఉత్తర ప్రదేశ్ నుండి భారతీయ జనతా పార్టీ రాజకీయ నాయకులు
వర్గం:ఉత్తర ప్రదేశ్ శాసనసభ సభ్యులు 2017–2022
వర్గం:1948 జననాలు
వర్గం:జీవిస్తున్న ప్రజలు
వర్గం:లోక్ దళ్ రాజకీయ నాయకులు
వర్గం:ఉత్తర ప్రదేశ్ నుండి బహుజన్ సమాజ్ పార్టీ రాజకీయ నాయకులు
వర్గం:జనతాదళ్ రాజకీయ నాయకులు
వీసీ సజ్జనార్

**విశ్వనాథ్ చెన్నప్ప సజ్జనార్** 1996 బ్యాచ్‌కు చెందిన ఐపీఎస్ అధికారి. ఆయన అదనపు డీజీపీ హోదాలో టీజీఎస్‌ఆర్టీసీ వైస్‌చైర్మన్‌ అండ్‌ మేనేజింగ్‌ డైరెక్టర్‌గా పని చేస్తున్నారు. సజ్జనార్ ఉమ్మడి వ‌రంగ‌ల్ జిల్లాలోని జ‌న‌గామ ఎస్పీగా త‌న కెరీర్‌ను ప్రారంభించారు. 2008 వరంగల్ యాసిడ్ దాడి కేసులో ఎన్ కౌంటర్, 2019 శంషాబాద్ దిశ ఎన్ కౌంటర్‌లు సజ్జనార్‌ను దేశవ్యాప్తంగా వార్తల్లో నిలిచేలా చేశాయి.

## వృత్తి జీవితం
సజ్జనార్ ఉమ్మడి వరంగల్ జిల్లా లోని జ‌న‌గామ ఏఎస్పీగా త‌న కెరీర్‌ను ప్రారంభించారు. ఉమ్మడి ఆంధ్రప్రదేశ్ లో వివిధ హోదాల్లో పోలీసు అధికారిగా పని చేశారు. ఆయన పులివెందుల ఎఎస్‌పి, వరంగల్, మెదక్, నల్లగొండ, గుంటూరు, కడప లో ఎస్పీగా,  ఇంటెలిజెన్స్ ఐజీగా, సైబరాబాద్ పోలీస్ కమిషనర్‌గా విధులు నిర్వర్తించారు. సజ్జనార్ 25 ఆగష్టు 2021న టీజీఎస్ఆర్టీసీ ఎండీగా నియమితులవగా.. 3 సెప్టెంబర్ 2021న ఎండీగా బాధ్యతలు స్వీకరించారు. 

సజ్జనార్‌ను 2025 సెప్టెంబర్ 27న హైదరాబాద్ సిటీ పోలీస్ కమిషనర్‌గా నియమిస్తూ తెలంగాణ ప్రభుత్వం ఉత్తర్వులు జారీ చేసింది. ఆయన సెప్టెంబర్ 30న కమిషనర్‌గా బాధ్యతలు చేపట్టాడు.

## 2019 దిశ నిందుతుల ఎన్‌కౌంటర్
హైదరాబాద్ శంషాబాద్ తొండుపల్లి టోల్ ప్లాజా దగ్గర 2019 నవంబర్ 27న ఇంటి నుంచి బయటకు వెళ్లిన వెటర్నరీ డాక్టర్ దిశ పై  లారీ డ్రైవర్, క్లీనర్లుగా పనిచేస్తున్న నలుగురు యువకులు హత్యాచారం చేశారు. స్కూటీకి పంక్చర్ వేసి, దానిని బాగు చేయిస్తామని చెప్పి, కిడ్నాప్ చేసి, అత్యాచారం చేసి, చనిపోయిన తర్వాత చటాన్​పల్లి బ్రిడ్జి కింద పెట్రోలు పోసి కాల్చి చంపారు. పోలీసులు ఆ నలుగురిని రీ కన్ స్ట్రక్షన్ కోపం సంఘటనా స్థలానికి తీసుకెళ్ళగా వాళ్లు తిరగబడ్డారు. అక్కడి నుంచి తప్పించుకుని పారిపోయేందుకు యత్నించి పోలీసుల దగ్గర నుంచి ఆయుధాలు లాక్కోవడానికి ప్రయత్నించారు. ఈ క్రమంలో పోలీసులు ఎన్‌కౌంటర్ చేయగా నలుగురూ నిందితులు చనిపోయారు. వరంగల్ ఎన్‌కౌంటర్‌లో స్వయంగా పాల్గొన్న సజ్జనార్ దిశ ఎన్‌కౌంటర్ ఘటనలో స్వయంగా పాల్గొనకపోయినప్పటకీ ఆయన ఆధ్వర్యంలోనే ఈ కేసు విచారణ జరిగింది.

## 2008 వరంగల్ యాసిడ్ దాడి
వరంగల్‌లోని కిట్స్ కళాశాలలో బీటెక్ చేస్తున్న స్వప్నిక, ప్రణీతలపై 2008 డిసెంబర్‌ 10న యాసిడ్ దాడి జరిగింది. ఈ దాడిలో ముగ్గురు యువకుల ప్రమేయం ఉన్నట్లు పోలీసులు గుర్తించారు. వరంగల్ ఎస్పీగా ఉన్న వీసీ సజ్జనార్ నేతృత్వంలోని పోలీసుల బృందం నిందితులు శాఖమూరి శ్రీనివాస్, బజ్జురి సంజయ్, పోతరాజు హరికృష్ణలను సీన్ రీకన్‌స్ట్రక్చన్‌ కోసం ఘటనా స్థలానికి తీసుకవెళ్లగా నిందితులు తమ నుంచి ఆయుధాలు లాక్కొని దాడి చేయడానికి ప్రయత్నించారని, ప్రతిదాడిలో జరిగిన ఎన్‌కౌంటర్ లో ముగ్గురిపై కాల్పులు జరపడంతో వారు చనిపోయారని పోలీసులు వెల్లడించారు.

## మూలాలు

వర్గం:1968 జననాలు
వర్గం:ఐ.పి.ఎస్.ఆఫీసర్లు
స్టీఫెన్ రవీంద్ర

**ముత్యాల స్టీఫెన్ రవీంద్ర** 1999 బ్యాచ్‌కు చెందిన ఐపీఎస్ అధికారి. ఆయన ప్రస్తుతం సైబరాబాద్ పోలీస్ కమిషనర్‌గా ఉన్నారు. స్టీఫెన్ రవీంద్ర ఉమ్మడి ఆంధ్రప్రదేశ్ రాష్ట్రంలో ముఖ్యమంత్రిగా  వైఎస్ రాజశేఖరరెడ్డికి చీఫ్ సెక్యూరిటీ ఆఫీసర్‌గా పని చేశారు. 
## జననం, విద్యాభాస్యం
స్టీఫెన్ రవీంద్ర 14 ఫిబ్రవరి 1973న ఆంధ్రప్రదేశ్ లో జన్మించాడు.  ఆయన తండ్రి ఎం.బి. రంజిత్ ఆసిఫ్ నగర్ డివిజన్, హైదరాబాద్ సిటీ పోలీసు అసిస్టెంట్ కమిషనర్ గా పని చేసి రిటైర్ అయ్యారు. రవీంద్ర సెయింట్ పాల్స్ ఉన్నత పాఠశాలలో ప్రాధమిక విద్యాభ్యాసం, లిటిల్ ఫ్లవర్ జూనియర్ కళాశాలలో, 1994లో నిజాం కళాశాలలో కాలేజీ విద్యను పూర్తి చేశారు. స్టీఫెన్ రవీంద్ర ఉస్మానియా విశ్వవిద్యాలయంలోని యూనివర్శిటీ కాలేజ్ ఆఫ్ సైన్స్‌లో జంతుశాస్త్ర విభాగంలో చేరి పోస్ట్ గ్రాడ్యుయేట్ లో బంగారు పతకం సాధించాడు. ఆయన అనంతరం యూనియన్ పబ్లిక్ సర్వీస్ కమిషన్‌లో సెలక్ట్ అయి ఐపీఎస్ లో చేరారు.

## వృత్తి జీవితం
1999 ఐపిఎస్ బ్యాచ్‌కు చెందిన స్టీఫెన్ రవీంద్ర హైదరాబాద్ లోని సర్దార్ వల్లభాయ్ పటేల్ నేషనల్ పోలీస్ అకాడమీలో శిక్షణ పొందాడు. ఆయన 20 సెప్టెంబర్ 1999న  ఉద్యోగంలో చేరి తొలి పోస్టింగ్ వరంగల్ డిప్యూటీ ఇన్స్పెక్టర్ జనరల్ ఆఫ్ పోలీస్ గా , ఆదిలాబాద్, కరీంనగర్, ఉమ్మడి ఆంధ్రప్రదేశ్ సమయంలో అనంతపూర్ లో ఏఎస్పీ, ఎస్పీగా , వైఎస్ఆర్ ప్రభుత్వంలో సీఎం సెక్యూరిటీ చీఫ్‌గా, హైదరాబాద్ కమిషనరేట్ లోని ఈస్ట్ జోన్, వెస్ట్ జోన్ డీసీపీగా, గ్రేహౌండ్లో అసాల్ట్ కమాండర్, గ్రూప్ కమాండర్ గా హైదరాబాద్ ఐజీగా విధులు నిర్వహించాడు. ఆయన గ్రేహౌండ్లో అసాల్ట్ కమాండర్, గ్రూప్ కమాండర్ గా పని చేసిన సమయంలో చత్తీస్ గఢ్, మహారాష్ట్ర, ఒడిషాఆంధ్రప్రదేశ్, తెలంగాణ లో పలు ఆపరేషన్లను విజయవంతంగా పూర్తి చేశాడు. 

స్టీఫెన్ రవీంద్ర విధి నిర్వహణలో భాగంగా అగ్నిప్రమాదంలో చిక్కుకున్న 61 మంది రోగుల ప్రాణాలను కాపాడటంతో శౌర్య పతకం(2005), ప్రధాన మంత్రి లైఫ్ సేవింగ్ పతకం(2011), తీవ్రవాద వ్యతిరేక కార్యకలాపాల్లో చురుగ్గా పాల్గొన్నందుకు కేంద్రం నుంచి గాలంటరీ మెడల్, భారత పోలీస్ పతకం(2016), ఆంత్రిక్ సురక్షా సేవ లాంటి పతకాలు అందుకున్నాడు. స్టీఫెన్ రవీంద్ర 25 ఆగష్టు 2021న సైబరాబాద్ పోలీస్  కమిషనర్‌గా నియమితుడై, 26న భాద్యతలు స్వీకరించాడు..

## మూలాలు

వర్గం:1973 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:ఐ.పి.ఎస్.ఆఫీసర్లు
అమెజాన్ ప్రైమ్ వీడియో

**అమెజాన్‌ ప్రైమ్‌ వీడియో** ఓటీటీ (ఓవర్‌ ది టాప్‌) స్ట్రీమింగ్ సేవ సంస్థ. ప్రైమ్  ద్వారా  వెబ్‌సిరీస్‌లు, టీవీ చానళ్ల సీరియళ్లు, షోలు, సినిమాలే కాక బయోగ్రఫీలు, డాక్యుమెంటరీలు, షార్ట్‌ ఫిల్మ్స్, ఇంటర్వ్యూలు, స్పోర్ట్స్, మ్యూజిక్, కామిక్స్, స్టాండప్‌ కామెడీస్,  కార్టూన్‌ పిక్చర్స్, గాసిప్స్‌ సహా  అన్నిటినీ ఒకే ప్లాట్‌ఫామ్‌లో స్ట్రీమింగ్ చేస్తుంది. సెప్టెంబరు 2006లో అమెజాన్‌ ప్రైమ్‌తో ఓటీటీ మార్కెట్‌లోకి వచ్చింది.  అమెజాన్‌ ప్రైమ్‌ సబ్‌స్క్రిప్షన్‌తో వీడియో, మ్యూజిక్‌, ఫాస్టెస్ట్‌ డెలివరీ సేవలను పొందొచ్చు.ప్రైమ్ వీడియో ప్రస్తుతం 200కు పైగా దేశాలు,  టెరిటరీస్‌లలో అందుబాటులో ఉంది. భారతదేశంలో 4000కు పైగా పట్టణాలల్లో అందుబాటులో ఉంది. 
## సబ్‌స్క్రిప్షన్‌
అమెజాన్‌ ప్రైమ్‌ వీడియో కొత్తగా ప్రైమ్‌ సబ్‌స్క్రిప్షన్‌ తీసుకునేవారికి  సంవత్సరానికి రూ.999, మూడు నెలలకు రూ.329గా సబ్‌స్క్రిప్షన్ ఛార్జీలను నిర్ణయించింది. ఇక 18-24 ఏళ్ల యువకులకు ‘యూత్‌ ఆఫర్‌’ కింద సబ్‌స్క్రిప్షన్‌ ధరలో 50 శాతం డిస్కౌంట్‌ ఇస్తోంది.
## తెలుగులో విడుదలైన పలు సినిమాలు\ వెబ్‌సిరీస్‌లు

# పుష్ప - 7 జనవరి 2022 విడుదల
#వకీల్‌ సాబ్(2021) 
#నారప్ప (2021)
#జాతి రత్నాలు  (2021)
#సార్పట్ట పరంపర (2021)
#ది ఫ్యామిలీ మ్యాన్ (2021)
#ఏక్ మినీ కథ  (2021) 
#ది ప్రీస్ట్ (2021)
#క్లైమాక్స్ (2021)
#30 రోజుల్లో ప్రేమించటం ఎలా  (2021)
#షాదీ ముబారక్  (2021)
#మాలిక్‌ (సినిమా)  (2021)
#గువ్వ గోరింక (2020)
#వి (2020)
#సీ యూ సూన్‌ (2020)
#నిశ్శబ్దం (2020)
#బొంభాట్ (2020)
#గతం (2020)
#ఆకాశం నీ హద్దురా (2020)
#మిడిల్ క్లాస్ మెలొడీస్
#రంగస్థలం  (2018)
#అర్జున్ రెడ్డి (2017)
#మహర్షి  (2019)
#ఎవరు (2019)
#భరత్ అనే నేను
#  ఎఫ్ 2 (ఫన్ అండ్ ఫ్రస్టేషన్)
#మజిలీ
#చిత్రలహరి
#ఏజెంట్ సాయి శ్రీనివాస ఆత్రేయ
#బ్రోచేవారెవరురా
#సరిలేరు నీకెవ్వరు
#సీతమ్మ వాకిట్లో సిరిమల్లె చెట్టు
#గోపాల గోపాల
# భలే మంచి రోజు
# శశిరేఖా పరిణయం 
#ఏ మాయ చేశావే
#మహానటి
#యాత్ర
#అతడు
# గూఢచారి
#ఊహలు గుసగుసలాడే
#అలా మొదలైంది
# మిధునం
#మాయాబజార్ (1957)
#అనుకోకుండా ఒక రోజు
# క్షణ క్షణం (1991)
#అప్పట్లో ఒకడుండేవాడు
# జల్సా
#అత్తారింటికి దారేది
#రేసుగుర్రం

## ఇతర బాషా సినిమాలు
* పొన్ మగల్ వంధల్ (తమిళం) - మే 29, 2020
*గులాబో సితాబో (హిందీ) - జూన్ 12, 2020
*పెంగ్విన్ (తమిళం, తెలుగు) -  జూన్ 19, 2020
*లా (కన్నడ) - జూన్ 26, 2020
*ఫ్రెంచ్ బిర్యానీ (కన్నడ) - జూలై 24, 2020
*సుఫియాం సుజాతాయం (మలయాళం)
* శకుంతలా దేవి  (హిందీ) -  జులై 31,  2020

* గ్రాండ్ థెఫ్ట్ ఆటో వైస్ సిటీ -----  15 ఆగస్టు 2024
* అవంతి చైవాన్ 2968 టి.ఎస్.ఎన్. ---- 28 నవంబరు 2024
* దైకో జహాన్ ధరమ్ జహాన్ ---- 24 ఫిబ్రవరి 2025
* అవంతి కామాక్షర 2968 టి.ఎస్.ఎన్. (అవంతి 2) ----- 24 డిసెంబరు 2026

## మూలాలు

వర్గం:ఓటీటీ ప్లాట్‌ఫామ్
ఫ్రెండ్‌షిప్

**ఫ్రెండ్‌షిప్‌** 2021లో తమిళంలో రూపొందిన సినిమా. ఈ సినిమా తెలుగుతో పటు తెలుగు, త‌మిళ‌, హిందీ, క‌న్న‌డ‌, మ‌ల‌యాళ భాష‌ల్లో విడుదల కానుంది. తెలుగులో ఈ సినిమాను శ్రీ లక్ష్మి జ్యోతి క్రియేషన్స్ బ్యాన‌ర్‌పై  ఎ.ఎన్ బాలాజీ నిర్మించాడు. హర్భజన్ సింగ్, అర్జున్ సర్జా, లోస్లియా ప్రధాన పాత్రల్లో నటించారు.
## నటీనటులు
*హర్భజన్ సింగ్
* అర్జున్ సర్జా 
*లోస్లియా 
*సతీష్
*ఎంఎస్. భాస్కర్ 
* జె. సతీష్ కుమార్ 
* వెంకట్ శుభ 
* వెట్టుక్కిలి బాల

## మూలాలు

వర్గం:2021 సినిమాలు
వర్గం:అర్జున్ నటించిన సినిమాలు
లింగంబుధి సరస్సు

**లింగంబుధి సరస్సు** భారతదేశంలోని కర్ణాటకలో గల మైసూర్ నగరంలో ఉంది. ఇది రవీంద్రనాథ్ ఠాగూర్ లేఅవుట్ లో విస్తరించి ఉంది. 2015 లో మైసూర్ అర్బన్ డెవలప్‌మెంట్ అథారిటీ అంచనా వేసిన ఆరు కొత్త లేఅవుట్లలో రవీంద్రనాథ్ ఠాగూర్ లేఅవుట్ ఒకటి. 
## మూలాలు


వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
లాభం (సినిమా)

**లాభం** 2021లో తమిళంలో విడుదల కానున్న  పొలిటికల్‌ థ్రిల్లర్‌  సినిమా. లాయ‌ర్ శ్రీరామ్ స‌మ‌ర్ప‌ణ‌లో శ్రీ గాయత్రీ దేవి ఫిలిమ్స్ బ్యానర్‌పై బత్తుల సత్యనారాయణ(వైజాగ్ సతీష్) నిర్మించిన ఈ సినిమాకు ఎస్పీ జననాథన్‌ దర్శకత్వం వహించాడు. విజయ్​ సేతుపతి, శ్రుతిహాసన్‌ హీరోహీరోయిన్లుగా నటించిన ఈ సినిమా 2021 సెప్టెంబరు 9న విడుదలైంది.
## నటీనటులు

* విజయ్​ సేతుపతి 
*శ్రుతిహాసన్‌ 
* జగపతి బాబు
* సాయి ధన్షిక
*పృథ్వీ రాజన్
* రమేష్  తిలక్ 
*కలైయరసన్
* డేనియల్ అన్నీ పొప్ 
* నితీష్ వీరా
*జై వర్మన్ 
* జి. మరిముత్తు 
* విన్సెన్ట్ అశోకన్
* షణ్ముగరాజన్ 
* ఓ. ఏ. కె. సుందర్ 

## సాంకేతిక నిపుణులు
*బ్యానర్:  శ్రీ గాయత్రీ దేవి ఫిలిమ్స్
*నిర్మాత:  బత్తుల సత్యనారాయణ
*కథ, స్క్రీన్‌ప్లే, దర్శకత్వం:  ఎస్‌.పి.జననాథ్‌ 
*సంగీతం: డి. ఇమ్మాన్
*సినిమాటోగ్రఫీ: రామ్‌జీ  
*ఎడిటింగ్‌: ఎన్‌.గణేశ్‌ కుమార్‌, ఎస్పీ అహ్మద్‌
*ఎగ్జిక్యూటివ్ ప్రొడ్యూసర్: హరీష్ బాబు 
## మూలాలు

వర్గం:2021 తెలుగు సినిమాలు
వర్గం:విజయ్ సేతుపతి నటించిన సినిమాలు
ఆవు పులి మధ్యలో ప్రభాస్ పెళ్లి

**ఆవు పులి మధ్యలో ప్రభాస్ పెళ్లి** 2016లో విడుదలైన తెలుగు సినిమా. శ్రీమ‌తి శైల‌జ స‌మ‌ర్ప‌ణ‌లో రెడ్ కార్పెట్ రీల్ బ్యానర్‌ పై రవి పచ్చపాల నిర్మించిన ఈ సినిమాకు ఎస్.జె. చైతన్యకృష్ణ దర్శకత్వం వహించాడు. ఏ.రవితేజ‌, ప్రభాక‌ర్‌, అశ్విని చంద్ర‌శేఖ‌ర్, భానుశ్రీ, వేణు, అప్పారావు న‌టించిన ఈ సినిమా నవంబర్ 4, 2016న విడుదలైంది.

## కథ
నెల్లూరులో కబ్జాలు చేస్తూ ఉండే  రౌడీ అయిన నగరం నాని (ప్రభాకర్) కి ఆడవాళ్ళన్నా, ప్రేమలన్నా పడదు. తనను ఒక అమ్మాయి మోసం చేసిందన్న కారణంతో అప్పట్నుంచి తన చెల్లెలుతో సహా మొత్తం ఆడవాళ్ళనే ధ్వేషిస్తుంటాడు. అతడి చెల్లెలు అమృత (అశ్విని), ప్రభాస్ (రవితేజ) అనే వ్యక్తిని ప్రేమిస్తుంది, తన ప్రేమ విషయం అన్నయ్య (నాని) కు బయటపడి ప్రేమ విషయాన్ని చెప్పలేకపోతోంది. ఈ క్రమంలోనే ప్రభాస్ (రవితేజ) అనే మరో వ్యక్తి అమృతకు సాయం చేసేందుకు ముందుకొస్తాడు. ఈ ప్రభాస్ ఎవరు ? అమృతకు సహాయం చేయడానికి అతడెందుకు ముందుకొస్తాడు? వీరిద్దరూ కలిసి ఏ నాటకమాడి నానిని ఒప్పిస్తారు? అనేదే మిగతా సినిమా కథ.

## నటీనటులు
*ఏ.రవితేజ‌ 
*ప్రభాక‌ర్‌ 
*అశ్విని చంద్ర‌శేఖ‌ర్  
*భానుశ్రీ 
*వేణు  
*అప్పారావు
## సాంకేతిక నిపుణులు
*బ్యానర్:  రెడ్ కార్పెట్ రీల్
*నిర్మాత:   రవి పచ్చపాల
*కథ, స్క్రీన్ ప్లే, దర్శకత్వం:  ఎస్.జె. చైతన్యకృష్ణ 
*సంగీతం: ఎమ్‌.టి.క‌విశంక‌ర్‌ 
*సినిమాటోగ్రఫీ:ఆర్లి 
*స‌హ‌నిర్మాత‌లు:న‌గ‌రం సునీల్‌, మ‌ధుమ‌ణి

## మూలాలు

వర్గం:2016 తెలుగు సినిమాలు
వర్గం:2016 సినిమాలు
సమాంతరంగల్

**సమాంతరంగల్**, 1998లో విడుదలైన మలయాళ సినిమా. వి అండ్ వి ప్రొడక్షన్స్ బ్యానరులో బాలచంద్ర మీనన్ దర్శకత్వం వహించిన ఈ సినిమాలో బాలచంద్ర మీనన్‌, మాతు, రేణుక, సుకుమారి తదితరులు ప్రధాన పాత్రల్లో నటించారు. తండ్రి, కొడుకుల మధ్య ఘర్షణ నేపథ్యంలో రూపొందిన ఈ సినిమా 45వ జాతీయ చలనచిత్ర పురస్కారాలలో రెండు అవార్డులు అందుకుంది. తండ్రి పాత్రలో నటించిన బాలచంద్ర మీనన్ తన నటనకు ప్రశంసలు అందుకున్నాడు. ఈ సినిమాకు మీనన్ తొమ్మిది విభాగాలు (నిర్మాత, దర్శకుడు, కథ, స్క్రీన్ ప్లే, మాటలు, నటుడు, ఎడిటర్, సంగీతం, డిస్ట్రిబ్యూటర్)లో పనిచేశాడు.  ఉత్తమ నటుడిగా జాతీయ చలనచిత్ర అవార్డును కూడా గెలుచుకున్నాడు.

## నటవర్గం

* బాలచంద్ర మీనన్ (ఇస్మాయిల్)
* అఖిల్ గోపకుమార్ (జమాల్ కుమారుడు) 
* రాజేష్ రాజన్ (నజీబ్‌)
* సాయి కుమార్ (రాజకీయ నాయకుడు)
* సుకుమారి (ఐషు)
* మాతు (అమీనా)
* మధు (మంత్రి)
* రేణుక (రజియా)
* జోస్ పెల్లిస్సేరీ (ఫైనాన్షియర్‌)
* గోపి (ముసలియార్‌)
* మధుపాల్ (జమాల్‌)
* విజి తంపి (మాథ్యూ)
* పూజాపుర రాధాకృష్ణన్ (వాసు)
* కుండరా జానీ (రాయ్)
* రవి వల్లథోల్ (మురళి)
* ఉషారాణి (మేరీ)
* ఆర్య (మురళి భార్య)

## అవార్డులు
45వ భారత జాతీయ చలనచిత్ర పురస్కారాలలో బాలచంద్ర మీనన్ జాతీయ ఉత్తమ నటుడిగా పురస్కారాన్ని గెలుచుకున్నాడు.

; దక్షిణాది ఫిల్మ్‌ఫేర్ పురస్కారాలు
* 1998 - ఉత్తమ నటుడిగా ఫిల్మ్‌ఫేర్ అవార్డు - మలయాళం - బాలచంద్ర మీనన్ 

; కేరళ రాష్ట్ర చలనచిత్ర పురస్కారం
* 1997 - కేరళ రాష్ట్ర చలనచిత్ర పురస్కారం (స్పెషల్ జ్యూరీ అవార్డు) - బాలచంద్ర మీనన్

; ఏషియానెట్ చలనచిత్ర పురస్కారం
* 1998 - ఉత్తమ సహాయ నటి ఏషియానెట్ ఫిల్మ్ అవార్డు - సుకుమారి

; భారత జాతీయ చలనచిత్ర పురస్కారాలు
* 1997 - ఉత్తమ కుటుంబ కథా చిత్రం

## మూలాలు

## బయటి లింకులు

వర్గం:1998 సినిమాలు
వర్గం:మలయాళ సినిమాలు
షంషేర్ సింగ్

**షంషేర్ సింగ్**(జననం 1997 జులై 29) భారతదేశానికి చెందిన మైదాన హాకీ క్రీడాకారుడు, జాతీయ జట్టులో ముందు వరుసలో ఆడుతాడు.
## తొలినాళ్లలో
షంషేర్ సింగ్ పంజాబ్ రాష్ట్రం అమృత్సర్ జిల్లాలోని అట్టర్ గ్రామంలో 1997 జులై 29న జన్మించాడు.
## మూలాలు

## బయటి లంకెలు
* షంషేర్ సింగ్(ఒలింపియాడ్)
* షంషేర్ సింగ్(భారత హాకీ)

వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్గం:1997 జననాలు
వర్గం:జీవిస్తున్న ప్రజలు
డబ్ల్యు డబ్ల్యు డబ్ల్యు

**డబ్ల్యు డబ్ల్యు డబ్ల్యు (ఎవరు, ఎక్కడ, ఎందుకు)** 2021లో విడుదల కానున్న తెలుగు సినిమా. రామంత్ర క్రియేషన్స్ బ్యానర్ పై డా. రవి పి. రాజు దాట్ల నిర్మించిన ఈ సినిమాకు కె.వి.గుహన్‌ దర్శకత్వం వహించాడు. అదిత్‌ అరుణ్‌, శివాని రాజశేఖర్‌ హీరో హీరోయిన్లుగా నటించిన ఈ సినిమా సురేష్ ప్రొడక్షన్స్ భాగ‌స్వామ్యంతో విడుదల కానుంది.ఈ సినిమా డిసెంబర్‌ 24న  'సోని లివ్‌' ఓటీటీలో విడుదలైంది.
## నటీనటులు
*అదిత్‌ అరుణ్‌  
*శివాని రాజశేఖర్‌ 
*ప్రియదర్శి  
*వైవా హర్ష  
*దివ్య శ్రీపాద  
*రియాజ్‌ఖాన్‌  
*సత్యం రాజేష్
*సందీప్ భరద్వాజ

## సాంకేతిక నిపుణులు
*బ్యానర్:  రామంత్ర క్రియేషన్స్
*నిర్మాత:   డా. రవి పి. రాజు దాట్ల
*కథ, స్క్రీన్‌ప్లే, దర్శకత్వం: కె.వి.గుహన్‌  
*సంగీతం: సైమన్‌.కె.కింగ్‌ 
*సినిమాటోగ్రఫీ:

## మూలాలు

వర్గం:2021 సినిమాలు
జఖ్మ్

**జఖ్మ్**, 1998 డిసెంబరు 25న విడుదలైన హిందీ సినిమా. పూజా భట్ ప్రొడక్షన్స్ బ్యానరులో ముఖేష్ భట్, పూజా భట్ నిర్మించిన ఈ సినిమాకు మహేష్ భట్ దర్శకత్వం వహించారు. ఇందులో అజయ్ దేవ్‌గణ్, పూజ భట్, సోనాలి బెంద్రే, కునాల్ ఖేము, నాగార్జున ప్రధాన పాత్రల్లో నటించగా, ఎం. ఎం. కీరవాణి సంగీతం సమకూర్చాడు. భారత జాతీయ చలనచిత్ర పురస్కారాలలో ఈ సినిమా జాతీయ ఉత్తమ సమగ్రత నర్గీస్ దత్ అవార్డు, జాతీయ ఉత్తమ నటుడు అవార్డు (అజయ్ దేవగన్) గెలుచుకుంది.

## నటవర్గం

* అజయ్ దేవ్‌గణ్ (అజయ్ ఆర్. దేశాయ్)
** మాస్టర్ కునాల్ ఖేము(యువకుడు అజయ్ ఆర్. దేశాయ్)
* నాగార్జున (డైరెక్టర్ రమణ్ దేశాయ్)
* పూజ భట్ (శ్రీమతి రామన్ దేశాయ్)
* సోనాలి బెంద్రే (సోనియా ఎ. దేశాయ్‌)
* అశుతోష్ రాణా (సుబోధ్ మల్గావ్‌కర్‌)
* శరత్ సక్సేనా (ఇన్‌స్పెక్టర్ పవార్‌)
* అక్షయ్ ఆనంద్ (ఆనంద్ ఆర్. దేశాయ్)
* ఇసాగా అవతార్ గిల్
* జాఫర్ కరాచీవాలా
* సౌరభ్ శుక్లా (గురురాల్ సింగ్)
* మదన్ జైన్ (జర్నలిస్ట్ అన్వర్ హష్మి)
* అమర్‌దీప్ ఝా
* నామార్థ ధమిజ
*విశ్వజీత్ ప్రధాన్ (సీనియర్ ఇన్‌స్పెక్టర్ యాదవ్‌)
*మాణిక్ ఇరానీ

## పాటలు

ఈ సినిమాలోని పాటలను ఆనంద్ బక్షి రాయగా, ఎం. ఎం. కీరవాణి సంగీతం అందించాడు. హెచ్.ఎం.వి. ఆడియో కంపెనీ ద్వారా పాటలు విడుదలయ్యాయి.

## అవార్డులు
; భారత జాతీయ చలనచిత్ర పురస్కారాలు
* జాతీయ ఉత్తమ సమగ్రత నర్గీస్ దత్ అవార్డు
* విజేత: 1998లో ఉత్తమ నటుడిగా జాతీయ చలనచిత్ర పురస్కారం - అజయ్ దేవ్‌గణ్

; స్క్రీన్ అవార్డులు
* విజేత: 1999లో ఉత్తమ నటుడిగా స్క్రీన్ అవార్డు - అజయ్ దేవ్‌గణ్

## టీవీ సిరీస్
2016 సెప్టెంబరు నుండి స్టార్ ప్లస్‌లో ప్రసారం అవుతున్న *నామ్‌కరన్* అనే టీవీ సిరీస్‌ కి ఈ కథ  స్వీకరించబడింది.

## మూలాలు

## బయటి లింకులు
* 

వర్గం:1998 సినిమాలు
వర్గం:హిందీ సినిమాలు
అల్సూర్ సరస్సు

కర్ణాటకలో గల బెంగుళూరులోని అతి పెద్ద సరస్సులలో ఒకటైన **అల్సూర్ సరస్సు** నగరానికి తూర్పు వైపున ఉంది. దీనిని **హలాసురు సరస్సు** అనికూడా అంటారు. ఇది మహాత్మాగాంధీ రోడ్డుకు దగ్గరగా ఉన్న హలాసురు అనే ప్రాంతంలో ఉంది. ఈ ఊరు పేరు మీదుగా దానికి ఈ పేరు వచ్చింది.  ఇది 50 హెక్టార్లలో (123.6 ఎకరాలు) విస్తీర్ణంలో విస్తరించి, అనేక ద్వీపాలను కలిగి ఉంది.
## చరిత్ర
ఈ సరస్సు కెంపే గౌడ కాలం నాటిదని చరిత్ర చెబుతుంది. నాటి సరస్సును అప్పటి బెంగళూరు కమిషనర్ సర్ లెవిన్ బెంతమ్ బౌరింగ్ సృష్టించారు.  సరస్సులో కొంత భాగాన్ని మద్రాస్ ఇంజనీర్ గ్రూప్, మిగిలిన భాగాన్ని బ్రూహత్ బెంగళూరు మహానగర సంస్థలు పరిరక్షిస్తున్నాయి.
## విస్తీర్ణం
1.5 చదరపు కిమీల (0.6 చదరపు మైళ్ళు) పరీవాహక ప్రాంతాన్ని కలిగి ఉన్న ఈ సరస్సును మూడు డ్రెయిన్ల ద్వారా వివిధ ప్రదేశాల నుండి పర్యవేక్షిస్తున్నారు;  మొదటి డ్రెయిన్ మద్రాస్ ఇంజనీరింగ్ గ్రూప్ (MEG) సెంటర్ (ఆర్మీకి చెందినది), రెండవ డ్రెయిన్ జీవనహళ్లి నుండి, మూడవ డ్రెయిన్ దొడ్డిగుంట నుండి ఉన్నాయి. కట్టారియమ్మ తోట, గోదండప్ప తోట, మునివెంకట్టప్ప తోట, ముత్తమ్మ తోట, మునియమ్మ తోట,  కెంపురాయన గార్డెన్, న్యూ కార్పొరేషన్ కాలనీ ఈ ప్రాంతాలన్నీ సరస్సు నుండి 1 కిమీ (0.6 మైళ్ళు) దూరంలో ఉన్నాయి.
 
## అభివృద్ధి
ఈ కింది నియమాలను సరస్సు తక్షణ పునరుద్ధరణ కోసం నియమించారు.

*సరస్సులోని కలుషితాలను తొలగించాలి.
*సరస్సు ఆక్రమణలను ఆపాలి.
*సరస్సులోకి వర్షపు నీటిని మాత్రమే ప్రవేశ పెట్టాలి.
*సరస్సు చుట్టూ మురికి నీటిని తీసివేసి, సరస్సులోకి ప్రవహించే నీటిని ముందే శుద్ధి చేయాలి.
*నత్రజని, ఫాస్ఫేట్ శాతాన్ని తగ్గించాలి.
*చేపలు, నీటి మొక్కలను పెంచాలి.
## మూలాలు


వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
ఆంధ్రప్రదేశ్ రాష్ట్ర మానవ హక్కుల కమిషన్

**ఆంధ్రప్రదేశ్‌ రాష్ట్ర మానవ హక్కుల కమిషన్‌** జాతీయ మానవ హక్కుల చట్టం, 1993 ప్రకారం 2005, ఆగస్టు 11న జారీ చేసిన గెజిట్ నోటిఫికేషన్ ద్వారా 2005, ఆగస్టు 12 న ఏర్పాటైంది. మానవ హక్కుల పరిరక్షణ చట్టం 1993 జాతీయ మానవ హక్కుల కమిషన్‌నే కాక రాష్ట్రస్థాయిలో రాష్ట్ర మానవ హక్కుల కమిషన్‌ని ఏర్పర్చింది.

## నియామకం, పదవీ కాలం
రాష్ట్ర మానవ హక్కుల కమిషన్‌లో ఛైర్మన్, ఇద్దరు సభ్యులు ఉంటారు. కమిషన్ ఛైర్మన్‌గా హైకోర్టు ప్రధాన న్యాయమూర్తిగా పనిచేసిన వ్యక్తిని గవర్నర్ నియమిస్తారు. ఒక సభ్యుడు హైకోర్టులో పదవిలో ఉన్న లేదా హైకోర్టు నుంచి పదవీ విరమణ చేసిన న్యాయమూర్తి కానీ కనీసం 7 సంవత్సరాలు జిల్లా న్యాయమూర్తిగా చేసిన అనుభవం ఉండాలి. మరో సభ్యుడు మానవ హక్కుల రంగంలో పరిజ్ఞానం ఉన్న వ్యక్తి అయి ఉండాలి. రాష్ట్ర మానవ హక్కుల కమిషన్ ఛైర్మన్, సభ్యుల పదవీకాలం 5 సంవత్సరాలు లేదా ఆ వ్యక్తికి 70 ఏళ్లు వచ్చే వరకు ఉంటుంది. రాష్ట్ర మానవ హక్కుల కమిషన్‌ చైర్మన్‌, సభ్యులను గవర్నర్‌ నియమిస్తాడు. వీరిని తొలగించే అధికారం మాత్రం రాష్ట్రపతికి మాత్రమే ఉంది.

ముఖ్యమంత్రి అధ్యక్షతన ఏర్పడే ఆరుగురు సభ్యుల అత్యున్నత అధికార కమిటీ వీరి నియామకంలో గవర్నర్‌కు సలహాలిస్తుంది. రాష్ట్రంలో శాసనమండలి ఉన్నట్లయితే శాసనమండలి ఛైర్మన్, ప్రతిపక్ష నాయకులను ఈ కమిటీలో ఉంటారు
#. రాష్ట్ర ముఖ్యమంత్రి (కమిటీకి ఛైర్మన్‌)
#. రాష్ట్ర శాసనసభ స్పీకర్‌
#. రాష్ట్ర శాసనసభలో ప్రతిపక్ష నాయకుడు
#. రాష్ట్ర శాసనమండలిలో ప్రతిపక్ష నాయకుడు
#. శాసన మండలి చైర్మన్‌
#. రాష్ట్ర హోం శాఖ మంత్రి 
## విధులు
* మానవ హక్కుల ఉల్లంఘన జరిగే విచారణను చేపడు తుంది.
* ప్రభుత్వ నిర్వహణలోని సంస్థలను, జైళ్లను సందర్శించి అక్కడి పరిస్థితులను అధ్యయనం చేయడం
* మానవ హక్కులకు భంగం జరుగుతున్న కేసుల విచారణ న్యాయస్థానంలో వాయిదా పడినపుడు జోక్యం చేసువడం
* మానవ హక్కుల గురించి ప్రజల మధ్య ప్రచారం చేయడం, ఆ హక్కులకు గల రక్షణల గురించి వారికి అవగాహన కలిగించడం
* రాష్ట్రంలో మానవ హక్కుల కాపలాదారుగా కమిషన్‌ వ్యవహరిస్తుంది. మానవ హక్కులను పెంపొందించడంలో అవసరమైన ఇతర చర్యలను చేపట్టడం.
*మానవహక్కుల పరిరక్షణకు సంబంధించి రాజ్యాంగ నిబంధనలను, శాసన సభల చట్టాలను సమీక్షించి వాటిని ప్రభావవంతంగా అమలుచేయడానికి సూచనలివ్వడం

## అధికారాలు
1.సివిల్ కోర్టుకున్న అధికారాలు ఉంటాయి.
**ఎ) అఫిడవిట్లు, సాక్ష్యాధారాలు సేకరించడానికి. 
**బి) న్యాయస్థానం, ప్రభుత్వకార్యాలయం నుంచి అవసరమైన సమాచారం పొందడానికి..
**సి) సాక్ష్యాలను విచారించడానికి, అధికార ప్రతులు పరిశీలించడానికి..
2.కమిషన్ తాను దర్యాప్తు చేస్తున్న కేసును మెజిస్ట్రేట్‌కు పంపడానికి, రాష్ట్ర మానవ హక్కుల కమిషన్‌కు కేసును బదిలీ చేయడానికి అధికారం ఉంటుంది.

3.విచారణ సమయంలో కేంద్ర, రాష్ట్ర ప్రభుత్వ ఉద్యోగుల సేవలను వినియోగించుకోవచ్చు. ఆ సమయంలో ఆయా ఉద్యోగులు కమిషన్ పరిధిలో పని చేస్తారు.

## ఉమ్మడి ఆంధ్రప్రదేశ్‌లో రాష్ట్ర మానవ హక్కుల కమిషన్‌ చైర్మన్‌లు
#జస్టిస్‌ బి. సుభాషణ్ రెడ్డి (2005 - 2010)
#జస్టిస్‌ నిస్సార్‌ అహ్మద్‌ ఖక్రు (2011 - 2016)

ఆంధ్రప్రదేశ్ రాష్ట్ర విభజన అనంతరం హెచ్ఆర్సీ ఛైర్మన్‌గా హైకోర్టు రిటైర్డ్ న్యాయమూర్తి జస్టిస్ ఎం.సీతారామమూర్తి 2021 మార్చి 18న నియమితుడై,  24న బాధ్యతలు చేపట్టాడు. కమిషన్‌ సభ్యులుగా రిటైర్డ్‌ జిల్లా జడ్జి దండే సుబ్రహ్మణ్యం (జ్యుడిషియల్‌), న్యాయవాది డాక్టర్‌ గోచిపాత శ్రీనివాసరావు (నాన్‌ జ్యుడిషియల్‌) బాధ్యతలు స్వీకరించారు.

## మూలాలు

వర్గం:భారత రాజ్యాంగం
జాతీయ వైద్య కమిషన్

**జాతీయ వైద్య కమిషన్** దేశంలో వైద్య విద్య, వృత్తి యొక్క అత్యున్నత నియంత్రకం కోసం ఏర్పాటైన కమిషన్. జాతీయ వైద్య కమిషన్ బిల్లు - 2019ను పార్లమెంట్ ఆమోదించింది. మెడికల్ కౌన్సిల్ ఆఫ్ ఇండియా (ఎంసిఐ) స్థానంలో నేషనల్ మెడికల్ కమిషన్ (ఎన్‌ఎంసి) ఏర్పాటు చేయడంతో ఇండియన్ మెడికల్ కౌన్సిల్స్ యాక్ట్ -1956 ప్రకారం ఏర్పాటైన ఎంసీఐ దాదాపు ఏడు దశాబ్దాల పాటు పనిచేసి రద్దయ్యింది. యూజీ, పీజీ విద్య, సంబంధిత వైద్య సంస్థల సమీక్ష, ప్రమాణాలు, అభ్యాసకుల రిజిస్ట్రేషన్ ను ఈ కమిషన్ పర్యవేక్షిస్తుంది. జాతీయ వైద్య కమిషన్‌ బిల్లుకు రాష్ట్రపతి 2019 ఆగస్టు 9న ఆమోదం తెలిపాడు.

## బోర్డ్లు
ఎన్‌ఎంసీ పరిధిలో వైద్యవిద్యను నియంత్రించేందుకు మొత్తం నాలుగు బోర్డులను ప్రభుత్వం ఏర్పాటు చేసింది.
#అండర్ గ్రాడ్యుయేట్ మెడికల్ ఎడ్యుకేషన్ బోర్డు 
#పోస్ట్ గ్రాడ్యుయేట్ మెడికల్ ఎడ్యుకేషన్ బోర్డు 
#మెడికల్‌ అసెస్‌మెంట్‌ అండ్‌ రేటింగ్‌ బోర్డు ఫర్‌ ఇండియన్‌ సిస్టం ఆఫ్‌ మెడిసిన్‌ 
#బోర్డు ఆఫ్‌ ఎథిక్స్‌ అండ్‌ రిజిస్ట్రేషన్‌ ఫర్‌ ఇండియన్‌ సిస్టం ఆఫ్‌ మెడిసిన్‌

ఈ బోర్డులన్నీ స్వయంప్రతిపత్తి సంస్థలుగా వ్యవహరిస్తాయి. 
* మెడికల్‌ అసెస్‌మెంట్‌, ఎథిక్స్‌ అండ్‌ రిజిస్ట్రేషన్‌ బోర్డుల్లో ఒక్కో దాంట్లో అధ్యక్షుడితో పాటు ఎనిమిది మంది సభ్యులుంటారు.
* దేశంలో వైద్యవ్యవస్థ పనితీరును మెరుగుపరచడంలో ఈ బోర్డులు క్రియాశీలకంగా పనిచేస్తాయి.

## సభ్యులు
జాతీయ వైద్య కమిషన్ ఛైర్మన్‌గా డాక్టర్ సురేష్ చంద్ర శర్మను కేంద్ర ప్రభుత్వం నియమించింది. ఆయన మూడేళ్ల పాటు ఛైర్మన్‌గా విధులు నిర్వహించనున్నాడు. జాతీయ వైద్య కమిషన్‌లో కార్యదర్శి, ఛైర్మన్‌తో పాటు, 10 మంది ఎక్స్‌-అఫిషియో సభ్యులు, కేంద్ర ప్రభుత్వం నియమించిన 22 మంది పార్ట్‌టైమ్‌ సభ్యులు ఉంటారు.

## మూలాలు

వర్గం:భారత రాజ్యాంగం
వర్గం:వైద్య విజ్ఞాన సంస్థలు
బీరేంద్ర లక్రా

**బీరేంద్ర లక్రా**(జననం 1990 ఫిబ్రవరి 3) భారతదేశానికి చెందిన మైదాన హాకీ క్రీడాకారుడు. ఇతను 2012 లండన్ ఒలింపిక్స్ క్రీడల్లో భారత పురుషుల హాకీ జట్టు  ఆడాడు. 2020 టోక్యో ఒలింపిక్స్ లో భారత్ జట్టుకు వైస్ కెప్టెన్గా ఉన్నాడు. లక్రా సోదరుడు బిమల్ భారత జట్టులో మిడ్-ఫీల్డర్ గా ఆడేవాడు. లక్రా సోదరి అసుంటి లక్రా భారత మహిళల జట్టు మైదాన హాకీ క్రీడాకారిణి.

## వ్యక్తిగత జీవితం
బీరేంద్ర లక్రా 1990 ఫిబ్రవరి 3న ఒడిషా రాష్ట్రం సుందర్ఘర్హ్ జిల్లాలోని లచ్చ్చాడా గ్రామంలో జన్మించాడు. ఇతని కుటుంబం ఒరన్ తెగకి చెందినది.

## కెరీర్
బీరేంద్ర లక్రా రూర్కెలా స్టీల్ ప్లాంట్ సెయిల్ హాకీ అకాడమీకి క్రీడాకారుడు.  2007 లో సింగపూర్ పర్యటన కోసం అతను మొదటిసారిగా భారత జూనియర్ జట్టుకి ఎంపిక చేయబడ్డాడు. అతను 2012 లో దక్షిణాఫ్రికాతో జరిగిన టెస్ట్ సిరీస్‌లో, 2011 లో దక్షిణాఫ్రికాలో జరిగిన ఛాంపియన్స్ ఛాలెంజ్ టోర్నమెంట్‌లో, ఢాకాలోని SAAF గేమ్స్‌లో పాల్గొన్నాడు. 2010, 2009 లో సిడ్నీలో జరిగిన యూత్ ఒలింపిక్స్‌లో  2009 లో సింగపూర్‌లో జరిగిన జూనియర్ వరల్డ్ కప్‌లో భారత జట్టులో ఆడాడు.

## మూలాలు

## బయటి లంకెలు

* బీరేంద్ర లక్రా(హాకీ ఇండియా) 
* బీరేంద్ర లక్రా(ఒలింపియాడ్)

వర్గం:1996 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్తూర్ సరస్సు

**వర్తూర్ సరస్సు** బెంగుళూరు నగరం తూర్పు అంచున అంతర్జాతీయంగా ప్రసిద్ధి చెందిన వైట్‌ఫీల్డ్ టౌన్‌షిప్‌లో భాగంగా ఉన్న ఒక శివారు ప్రాంతం వర్తూర్ లో ఉంది. వర్తూర్ కర్ణాటక రాష్ట్రంలో ఒక శాసనసభ నియోజక వర్గంగా ఉంది.
## చరిత్ర
ఇది ఒక మానవ నిర్మిత సరస్సు. గంగా రాజులు వ్యవసాయం, గృహ అవసరాల కోసం వేలాది సంవత్సరాల క్రితం దీన్ని నిర్మించారు. కానీ గత 50 సంవత్సరాలుగా ఈ సరస్సులో 40% మురుగునీరు  బెంగుళూరు నుండి వచ్చి చేరుతుంది.
## విస్తీర్ణం,ప్రత్యేకత
180.40 హెక్టార్ల (445.8 ఎకరాలు) విస్తీర్ణం కలిగిన వర్తూర్ సరస్సు బెంగుళూరు నగరంలో రెండవ అతిపెద్ద సరస్సుగా పేరుగాంచింది. బెంగుళూరులో అత్యంత కలుషితమైన సరస్సులలో ఒకటిగా కూడా దీనిని చెప్తారు. 
## కాలుష్యం
ప్రణాళికేతర పనులు, పట్టణీకరణ, పారిశ్రామికీకరణ వంటి కార్యకలాపాల వలన ఈ సరస్సులోని నీరు కలుషితం అయింది. బెంగుళూరు లోని మురుగు నీరు బెల్లందూర్ సరస్సుకు వెళ్లి అక్కడ నుండి ఈ సరస్సులోకి ప్రవహించడం వలన సరస్సు నీరు మరింత కలుషితం అవుతున్నాయి.
## మూలాలు


వర్గం:కర్ణాటక సరస్సులు
వర్గం:కర్ణాటక చారిత్రిక ప్రదేశాలు
వర్గం:నీటి వనరులు
ఆంధ్రప్రదేశ్ లోకాయుక్త

**ఆంధ్రప్రదేశ్‌ లోకాయుక్త** రాష్ట్ర స్థాయిలోని అత్యున్నత వ్యక్తుల అవినీతి, అక్రమాలను విచారించే స్వయం ప్రతిపత్తి గల వ్యవస్థ. మొదటి పరిపాలనా సంస్కరణల సంఘం సిఫారసుల మేరకు రాష్ట్రాల్లో లోకాయుక్త వ్యవస్థను ఏర్పాటుచేశారు. ఆంధ్రప్రదేశ్‌ లోకాయుక్త చట్టం నవంబర్ 1 , 1983 నుంచి అమల్లోకి వచ్చింది. ఆంధ్రప్రదేశ్ లో లోకాయుక్తతోపాటు, ఉప లోకాయుక్త వ్యవస్థను కూడా ఏర్పాటు చేశారు.

## లోకాయుక్త నియామకం, పదవీకాలం
#హైకోర్టు ప్రస్తుత న్యాయమూర్తి లేదా మాజీ ప్రధాన న్యాయమూర్తిని, సుప్రీంకోర్టు మాజీ న్యాయమూర్తిని 'లోకాయుక్త గా నియమిస్తారు. ముఖ్యమంత్రి నాయకత్వంలోని ఎంపిక కమిటీ సిఫారసుల మేరకు గవర్నర్ లోకాయుక్తను నియమించి ప్రమాణస్వీకారం చేయిస్తారు. 
#హైకోర్టు ప్రధాన న్యాయమూర్తి పంపిన 5 మంది జిల్లా న్యాయమూర్తుల్లో ఒకరిని 'ఉప లోకాయుక్త గా గవర్నర్ నియమిస్తారు.
#లోకాయుక్త పదవీకాలం 5 సంవత్సరాలు లేదా 65 ఏళ్ల వయసు వరకు. పదవీకాలం అనంతరం తిరిగి ఈ పదవులు పొందడానికి వీరు అనర్హులు. 
#లోకాయుక్త పాలనాధిపతి 'రిజిస్టార్ . ప్రత్యేక ఇన్ స్పెక్టర్ జనరల్ ఆఫ్ పోలీసు హోదాలో విచారణ సంచాలకుడు ఉంటాడు. ఇతడికి సహాయకులుగా నలుగురు ఉపసంచాలకులు, ముగ్గురు విచారణాధికారులు ఉంటారు.
#లోకాయుక్తకు హైకోర్టు ప్రధాన న్యాయమూర్తితో సమానంగా, ఉప లోకాయుక్తకు హైకోర్టు ఇతర న్యాయమూర్తులతో సమానంగా జీతభత్యాలు ఉంటాయి. 
#లోకాయుక్త, ఉప లోకాయుక్తలు తమ రాజీనామాను గవర్నర్ కు సమర్పించాలి .

## విధులు
# ప్రభుత్వ అధికార దుర్వినియోగం. 
# ప్రభుత్వ ఉద్యోగుల అవినీతి కార్యకలాపాలు. 
# బాధితులు ఎవరైనా తమ అభియోగాలను లోకాయుక్త దృష్టికి తీసుకురావచ్చు . 
# లోకాయుక్తకు సివిల్ కోర్టుకు ఉండే అధికారాలు, విధులు ఉంటాయి.
# ఆరు సంవత్సరాల్లోపు జరిగిన సంఘటనలను మాత్రమే ఫిర్యాదులుగా స్వీకరిస్తుంది. #లోకాయుక్త ఫిర్యాదులను విచారించి, నివేదికను తయారుచేసి నిందితుడిపై చర్యలు తీసుకోవాలని అతడు పనిచేసే శాఖాధికారికి సిఫారసు చేస్తుంది. ఈ సిఫారసులపై సంబంధిత అధికారి మూడు నెలల్లోగా చర్యలు తీసుకుని ఆ సమాచారాన్ని లోకాయుక్తకు తెలియజేయాలి.
#లోకాయుక్త వివిధ ఫిర్యాదుల ప్రాథమిక విచారణను రహస్యంగా చేయాలి. లోకాయుక్త సిఫారసులు కేవలం సలహా పూర్వకమైనవి. వీటిని తప్పనిసరిగా పాటించాల్సిన అవసరం రాష్ట్ర ప్రభుత్వానికి లేదు.
#లోకాయుక్త నియామకంలో రాష్ట్ర మంత్రి మండలి సలహాలను గవర్నర్ తప్పనిసరిగా పాటించాలి.

## చైర్మన్లు

## మూలాలు

వర్గం:భారత రాజ్యాంగం
శివలింగ

**శివలింగ ** 2017లో తెలుగులో విడుదలైన హారర్ సస్పెన్స్ థ్రిల్లర్ సినిమా.  అభిషేక్ ఫిలింస్ బ్యాన‌ర్‌పై ర‌మేష్ పి.పిళ్లై నిర్మించిన ఈ సినిమాకు పి.వాసు ద‌ర్శ‌క‌త్వం వహించాడు. రాఘవా లారెన్స్, రితికా సింగ్, ఊర్వశి, వడివేలు ప్రధాన పాత్రల్లో నటించిన ఈ సినిమా ఏప్రిల్ 14, 2017న తెలుగు , తమిళ భాషల్లో విడుదలైంది.

## కథ
ట్రైన్ లో ప్రయాణిస్తూ హఠాత్తుగా చనిపోయిన రహీం (శక్తి) కేసును ఇన్వెస్టిగేషన్ చేయమని సీబీ–సీఐడీ ఆఫీసర్‌ శివలింగేశ్వర్(లారెన్స్) కు కమిషనర్ అప్పజెప్తారు. అలా కమిషనర్ ఆర్డర్ తో రహీం కేసును టేకప్ చేసిన శివలింగేశ్వర్ తన భార్య సత్యభామ (రితిక సింగ్)తో కలిసి వరంగల్ కి షిఫ్ట్ అవుతాడు. అలా రహీం కేసు ఇన్వెస్టిగేషన్ ప్రారంభించిన లింగేశ్వర్ ఆ కేసులో ఎలాంటి నిజాలు తెలుసుకున్నాడు ? చనిపోయిన రహీం బ్యాక్ గ్రౌండ్ ఏంటి? రహీంను హత్య చేసింది ఎవరు? ఈ కేసును శివలింగేశ్వర్ ఛేదించడా ? లేదా ? అనేది మిగతా సినిమా కథ.

## నటీనటులు

*రాఘవ లారెన్స్ 
*రితికా సింగ్
*శక్తి వాసుదేవన్ 
*రాధా రవి
*బ్రహ్మానందం 
*సంతాన భారతి
*భాను ప్రియ 
*ఊర్వశి
*అరుణ్ 
* జయప్రకాష్
*ప్రదీప్ రావత్
* సాయిప్రియా దేవా

## సాంకేతిక నిపుణులు
*బ్యానర్:  అభిషేక్ ఫిలింస్ 
*నిర్మాత:  ర‌మేష్ పి.పిళ్లై, మల్కాపురం శివకుమార్‌
*కథ, స్క్రీన్ ప్లే, దర్శకత్వం:   పి.వాసు
*మాటలు : శశాంక్ వెన్నెలకంటి
*సంగీతం:  ఎస్.ఎస్. థమన్
*సినిమాటోగ్రఫీ : సర్వేశ్ మురారి

## మూలాలు

వర్గం:2017 తెలుగు సినిమాలు
కాళోజీ కళాక్షేత్రం

**కాళోజీ కళాక్షేత్రం**, తెలంగాణ రాష్ట్రం, హన్మకొండలో నిర్మించబడుతున్న కళా ప్రాంగణం. ప్రజాకవి, పద్మవిభూషణ్ కాళోజీ నారాయణరావు పేరుమీద రూ. 50 కోట్లతో ఈ కళాక్షేత్రం నిర్మించబడుతోంది.

## ప్రారంభం
2014, సెప్టెంబరు 9న కాళోజీ నారాయణరావు జయంతి సందర్భంగా బాలసముద్రంలో ప్రెస్‌ క్లబ్‌ సమీపంలోని హయగ్రీవాచారి గ్రౌండ్‌లో ఈ కళాక్షేత్రం నిర్మాణానికి ముఖ్యమంత్రి కల్వకుంట్ల చంద్రశేఖర్ రావు శంకుస్థాపన చేశాడు. 4.5 ఎకరాల విస్తీర్ణంలో 12,990 చ.మీ. (1,39,823 చ.అ) వైశాల్యంతో నిర్మిస్తున్న ఈ కళాక్షేత్రంకు సంబంధించి దేశ, విదేశాల్లో నిర్మించిన పలు భవనాల నమూనాలను సేకరించి, వాటిలో అత్యుత్తమమైన దానిని ఎంపిక చేశారు.

## నిర్మాణం
నాలుగు అంతస్తులుగా (జీ ప్లస్‌ 4) నిర్మిస్తున్న ఈ కళాక్షేత్రం మొదటి దశలో భవనం సూపర్‌ స్ట్రక్చర్‌ నిర్మాణం, రెండో దశలో ఇంటీరియర్‌, మెకానికల్‌, ఎలక్ర్టికల్‌ పనులు, మూడో దశలో ల్యాండ్‌ స్కేపింగ్‌, పాథ్‌ వే, పార్కింగ్‌ ఇతరత్రా పనులు చేపట్టుతారు. 

## సౌకర్యాలు
ఈ కళాక్షేత్రం మొదటి అంతస్తులో బేస్‌మెంట్‌, గ్రౌండ్‌ ఫ్లోర్‌ల్లో ఆర్ట్‌ గ్యాలరీ, ఆడిటోరియం, రిహార్సల్స్‌ రూం, గ్రీన్‌ రూం, లాబీ, మొదటి అంతస్తులో ఆర్టియం, ప్రీ ఫంక్షన్‌ ఏరియా, ఆఫీసు గదులు, ఫుడ్‌ కౌంటర్‌, స్టోర్‌ రూమ్స్‌, వాష్‌ రూమ్స్‌.రెండో అంతస్తులో గ్రంథాలయం, ఆఫీసు, స్టోర్స్‌, లాబీ, వాష్‌ రూములు, మూడు, నాలుగో అంతస్తుల్లో ప్రీ ఫంక్షన్‌ లాబీ, బాల్కనీ, టెర్రస్‌, క్యాట్‌వాక్‌ లాబీ ఏర్పాటు చేయనున్నారు. వీటితోపాటు 1,000 మంది కూర్చునే సామర్థ్యంతో మూడు ఎకరాల స్థలంలో అత్యాధునిక ఆడిటోరియంతో కూడిన కన్వెన్షన్ సెంటర్ నిర్మించబడుతోంది సాంస్కృతిక కార్యక్రమాల కోసం ప్రజలు దీనిని అద్దెకు  తీసుకోవచ్చు.

## మూలాలు

వర్గం:హన్మకొండ జిల్లా
వర్గం:తెలంగాణ పర్యాటక ప్రదేశాలు
వర్గం:తెలంగాణ ప్రభుత్వ నిర్మాణాలు
ఒక్కడొచ్చాడు

**ఒక్కడొచ్చాడు** 2016లో విడుదలైన తెలుగు సినిమా. ఈ సినిమా తమిళంలో 'కత్తి సండై' పేరుతో విడుదలైంది. ఎం.పురుషోత్తం సమర్పణలో హరి వెంకటేశ్వర పిక్చర్స్ బ్యానర్‌పై జి.హరి నిర్మించిన ఈ సినిమాకు సూరజ్ దర్శకత్వం వహించాడు. విశాల్, తమన్నా, జగపతిబాబు, వడివేలు, సూరి ప్రధాన పాత్రల్లో నటించిన ఈ సినిమా 23 డిసెంబర్ 2016న విడుదలైంది.

## కథ
పల్లెటూరి నుంచి సిటీకి  వచ్చిన అర్జున్ (విశాల్)  మొదటి చూపులోనే దివ్య (తమన్నా) ని ప్రేమిస్తాడు. ఆమె డిజిపి చంద్రబోస్ (జగపతి బాబు) చెల్లెలు. దివ్య తన ప్రేమ విషయం అన్నయ్య చంద్రబోస్‌కి తెలియజేయగా అతను వారి ప్రేమని అంగీకరించి పెళ్లి చేయడానికి ఏర్పాట్లు చేసే సమయంలో అర్జున్ తాను ఒక సిబిఐ ఆఫీసర్ అని చెప్తాడు. అంతేకాదు డీజీపీ దగ్గర నుండి 250 కోట్లు స్వాధీనం చేసుకుంటాడు.  అర్జున్ ఎందుకు డిజిపిని టార్గెట్ చేశాడు ? అసలు డీజీపీ దగ్గర అంత డబ్బు ఎక్కడినుంచి వచ్చింది ?  అర్జున్ అసలు ఎవరు ? అనేది మిగతా సినిమా కథ.

## నటీనటులు

*విశాల్
*తమన్నా
*జగపతిబాబు
*వడివేలు 
*సూరి
*తరుణ్ అరోరా  
* జయప్రకాశ్  
*తెన్నవన్ 
*నిరోషా 
* సౌందరరాజా 
* ఆర్తి 
*తడి బాలాజీ 
*బావ లక్ష్మణన్
*చిన్ని జయంత్ 
* స్వామినాథన్  
*మదన్ బాబ్  
* చరణ్ దీప్ 

## సాంకేతిక నిపుణులు
*బ్యానర్:  హరి వెంకటేశ్వర పిక్చర్స్
*నిర్మాత:  జి.హరి
*కథ, స్క్రీన్ ప్లే, దర్శకత్వం: సురజ్ 
*సంగీతం: హిప్‌హాప్ తమిళ
*సినిమాటోగ్రఫీ:రిచర్డ్ ఎమ్.నథన్

## మూలాలు

వర్గం:విశాల్ నటించిన సినిమాలు
కథకళి (సినిమా)

**కథకళి** 2016లో తెలుగులో విడుదలైన లవ్ & యాక్షన్ ఎంటర్‌టైనర్‌ సినిమా.  ఈ సినిమా తమిళంలో అదే పేరుతో జనవరి 14 జనవరి 2016న విడుదలై, తెలుగులో డబ్బింగ్ చేసి 18 మార్చ్ 2016న విడుదల చేశారు. విశాల్‌ ఫిలిం ఫ్యాక్టరీ బ్యానర్ పై నిర్మించిన ఈ సినిమాను విశాల్‌, పాండిరాజ్‌ నిర్మించగా పాండిరాజ్‌ దర్శకత్వం వహించాడు. విశాల్, కేథ‌రిన్ థ్రెసా, కరుణాస్‌, శ్రీజిత్‌ రవి, మధుసూదన్‌ రావు, మైమ్‌ గోపి, జయప్రకాష్‌ , ఇమ్మన్ అన్నాచి, గ్రేస్ కరుణాస్, పవన్ ప్రధాన పాత్రల్లో నటించారు.

## కథ
అమెరికాలో ఉద్యోగం చేస్తూ ఉండే కమల్ (విశాల్), ప్రేమించిన అమ్మాయి మల్లీశ్వరి (క్యాథరిన్)ని పెళ్ళి చేసుకోవడం కోసం వచ్చి అనుకోకుండా, సాంబ (మధుసూదన్‌) అనే వ్యక్తి హత్య కేసులో ఇరుక్కుంటాడు. కమల కుటుంబానికి, సాంబ కుటుంబానికి చాలా కాలం నుండి వ్యక్తిగత కక్షలుండటంతో పోలీసులు కమల్ ని అనుమానిస్తుంటారు. అయితే నిజానికి ఆ హత్య చేసింది ఎవరు ? అసలు హీరో ఫ్యామిలీకి, సాంబ ఫ్యామిలీకి మధ్య ఎందుకు చెడింది ? ఈ  హత్య కేసు నుంచి కమల్‌ ఎలా బయటపడతాడు ? అనేది మిగతా సినిమా కథ.

## నటీనటులు
*విశాల్ 
*కేథ‌రిన్ థ్రెసా  
*కరుణాస్‌ 
*శ్రీజిత్‌ రవి  
*మధుసూదన్ రావు  
*మైమ్ గోపి  
*జయప్రకాష్‌ 
*ఇమ్మన్ అన్నాచి  
*గ్రేస్ కరుణాస్  
*పవన్

## సాంకేతిక నిపుణులు
*బ్యానర్:  విశాల్‌ ఫిలిం ఫ్యాక్టరీ 
*నిర్మాత:  విశాల్‌, పాండిరాజ్‌  
*కథ, స్క్రీన్ ప్లే, దర్శకత్వం:  పాండిరాజ్‌ 
*సంగీతం: హిప్ హాప్ తమిళ
*సినిమాటోగ్రఫీ: బాలసుబ్రమణియం

## మూలాలు

వర్గం:2016
వర్గం:2016 తెలుగు సినిమాలు
వర్గం:విశాల్ నటించిన సినిమాలు
డిటెక్టివ్

**డిటెక్టివ్‌** 2017లో విడుదలైన తెలుగు సినిమా. ఈ సినిమా తమిళంలో  ‘తుప్పరివాలన్‌’. తెలుగులో ‘డిటెక్టివ్‌’ పేరుతో విడుదలైంది. హరి వెంకటేశ్వర పిక్చర్స్, విశాల్ ఫిలిం ఫ్యాక్టరీ బ్యానర్‌లపై విశాల్, జి.హరి నిర్మించిన ఈ సినిమా మిస్కిన్‌ దర్శకత్వం వహించాడు. విశాల్, ప్రసన్న, అను ఇమ్మాన్యుయేల్‌, ఆండ్రియా ప్రధాన పాత్రల్లో నటించిన ఈ సినిమా 10 నవంబర్ 2017న విడుదలైంది.

## కథ
అద్వైత భూషణ్ (విశాల్) ఓ ప్రైవేట్ డిటెక్టివ్. మనోహర్ (ప్రసన్న) అతని అసిస్టెంట్. కేసులు లేవని బాధపడుతున్న నేపథ్యంలో ఓ స్కూల్ విద్యార్థి తన పెంపుడు కుక్కను చంపినదెవరో తెలుసుకోవాలని అద్వైత భూషణ్‌ను కోరుతాడు. ఆ కేసు కూపీ లాగుతున్న క్రమంలో వరుస హత్యలకి సంబందించిన విషయాలు అద్వైత భూషణ్ దృష్టికి వస్తాయి. హంతకులు హత్యలు చేసి వాటిని యాక్సిడెంట్స్‌గా నమ్మిస్తారు. ఆ హత్యల వెనుక డెవిల్ (వినయ్), భాగ్యరాజా, ఆండ్రియాతో కూడిన గ్యాంగ్ హస్తం ఉందని తెలుస్తుంది. వారందరూ హత్యలు ఎందుకు చేశారు. ఆ హత్యల వెనుక మిస్టరీ ఏమిటీ ? డిటెక్టివ్ అద్వైత భూషణ్ ఆ కేసుని ఎలా ఛేదించాడు?  అనేదే మిగతా సినిమా కథ.

## నటీనటులు

*విశాల్ 
*ప్రసన్న  
*అను ఇమ్మాన్యుయేల్‌ 
*ఆండ్రియా
*సిమ్రాన్ 
*కె .భాగ్యరాజ్ 
*జాన్ విజయ్ 
*మాస్టర్ నిశేష్ 
*విన్సెన్ట్ అశోకన్
*అశ్వత్
*ధీరజ్ రత్నం 
*సిద్ధాంత్ వెంకటేష్ 
*షాజీ చెన్ 
* అభిషేక్ శంకర్
*జయప్రకాశ్ 
*రవి మరియా 
*ఆడుకలం నరేన్ 
* అజయ్ రత్నం  
*తలైవాసల్ విజయ్

## సాంకేతిక నిపుణులు
*బ్యానర్:  హరి వెంకటేశ్వర పిక్చర్స్, విశాల్ ఫిలిం ఫ్యాక్టరీ
*నిర్మాత:  విశాల్ ,  జి.హరి
*కథ, స్క్రీన్ ప్లే, దర్శకత్వం:  మిస్కిన్‌
*సంగీతం: అరోల్‌ కొరెల్లి
*సినిమాటోగ్రఫీ:  కార్తీక్ వెంకట్రామన్
*మాటలు: రాజేష్‌ ఎ.మూర్తి

## ఇవి కూడ  చూడండి
జీతూ జోసెఫ్

## మూలాలు

వర్గం:విశాల్ నటించిన సినిమాలు
భయ్యా

**భయ్యా** 2007లో తెలుగులో విడుదలైన రొమాంటిక్ యాక్షన్ ఎంటర్‌టైనర్‌ సినిమా. ఈ సినిమా తమిళంలో 'మలాయ్ కొట్టాయ్' పేరుతో విడుదలైంది. జి.కె ఫిలిం కార్పొరేషన్ బ్యానర్ పై విక్రమ్ కృష్ణ నిర్మించిన ఈ సినిమాకు భూపతి పాండ్యన్ దర్శకత్వం వహించాడు. విశాల్, ప్రియమణి, అజయ్, ఆశిష్ విద్యార్థి, దేవ రాజ్, ఊర్వశి, నిరోషా, పొన్నాంబళం ప్రధాన పాత్రల్లో నటించిన ఈ సినిమా 28 సెప్టెంబర్ 2007న విడుదలైంది.

## నటీనటులు

* విశాల్  
*ప్రియమణి 
*అజయ్ 
*ఆశిష్ విద్యార్థి 
*దేవ రాజ్  
*ఊర్వశి 
*నిరోషా  
*పొన్నాంబళం
*దండపాణి   
*మాయిల్ సామి 
*పూవిలాంగు మోహన్ 
*అజయ్ రత్నం  
*ఆర్తి  
*దీపా వెంకట్ 
* రేఖ 
*జి.ఎం కుమార్ 
*మనోబాల 
*యశ్వంత్ తిలక్  (అతిధి పాత్రలో)
*కనల్ కన్నన్ (అతిధి పాత్రలో)

## సాంకేతిక నిపుణులు
*బ్యానర్: జి.కె ఫిలిం కార్పొరేషన్  
*నిర్మాత:  విక్రమ్ కృష్ణ
*కథ, స్క్రీన్ ప్లే, దర్శకత్వం:  భూపతి పాండ్యన్
*సంగీతం: మణిశర్మ
*సినిమాటోగ్రఫీ:  వైది. ఎస్ 
*ఫైట్స్: కన్నల్ కణ్ణన్
*పర్యవేక్షణ: వడ్డి రామానుజం
*పాటలు:  వేటూరి, వెన్నెలకంటి, సాహితి
*నృత్యాలు: షోబి, కళ్యాణ్, భాస్కర్

## పాటలు

ఈ సినిమాకు మణి శర్మ సంగీతం అందించాడు.  

## మూలాలు

వర్గం:2007 తెలుగు సినిమాలు
వర్గం:విశాల్ నటించిన సినిమాలు
కాకతీయ మ్యూజికల్ గార్డెన్

**కాకతీయ మ్యూజికల్ గార్డెన్**, తెలంగాణ రాష్ట్రం హన్మకొండ జిల్లాలోని భద్రకాళి దేవాలయానికి సమీపంలో ఉన్న ఒక మ్యూజికల్ గార్డెన్. ప్రతిరోజూ ఉదయం 9 గంటల నుండి రాత్రి 8 గంటల వరకు తెరిచి ఉంటుంది. కుటుంబం మొత్తం ఆనందంగా సందర్శించే ప్రదేశం ఇది. 

## ప్రారంభం
2017, నవంబరు 18న తెలంగాణ రాష్ట్ర ఐటి, మున్సిపల్ శాఖా మంత్రి కల్వకుంట్ల తారక రామారావు ఈ గార్డెన్ కు శంకుస్థాపన చేశాడు.

## గార్డెన్ వివరాలు
ఈ గార్డెన్ 15 ఎకరాల విస్తీర్ణంలో ఉంది. రంగురంగుల లైట్లతో కూడిన మ్యూజికల్ వాటర్ ఫౌంటెన్ ఈ గార్డెన్ కు ప్రధాన ఆకర్షణగా నిలుస్తోంది. ఈ ఫౌంటెన్ ప్రతిరోజూ సాయంత్రం 7 గంటలకు ప్రారంభమవుతుంది. ఇక్కడున్న సరస్సులో బోటింగ్ అవకాశం కూడా ఉంది. రాతి బొమ్మల విగ్రహాలు, ఇతర విగ్రహాలు, వివిధ రకాల పుష్పాలు ఉన్నాయి, గ్రీన్హౌస్ చుట్టూ షికారు చేయవచ్చు. ఈ రాతి నిర్మాణంలో మముత్ షేక్, క్యాస్కేడ్ గార్డెన్ పునాదిగా ఉంచబడ్డాయి. హెడ్‌లైనర్, మెలోడిక్ వెల్‌స్ప్రింగ్‌లు మొదలైనవి రాత్రి 7 గంటలకు ప్రారంభమవుతాయి.

# ల్యాండ్ స్కేపింగ్
# డక్ పాండ్
# ఫౌంటెన్ వాటర్ ఫాల్స్
# పెడల్, పడవల చెరువు, వాటర్ స్క్రీన్
# చిల్డ్రన్ గేమ్స్ పార్క్
# కాక్టస్ గార్డెన్
# ఫ్రాక్ రాక్ పాయింట్ డైనోసార్
# సన్ సెట్ వ్యూ పాయింట్
# ఇండోర్ చిల్డ్రన్స్ పార్క్
# విశ్రామ్ కాటేజ్

## ఇతర వివరాలు
రూ .13.5 కోట్ల అంచనా వ్యయంతో ఈ గార్డెన్ పునర్నిర్మాణం చేపట్టబడింది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడికి రవాణా సౌకర్యం ఉంది. ఇక్కడికి 13 కి.మీ.ల సమీపంలో కాజీపేట రైల్వే స్టేషన్ కూడా ఉంది.

## మూలాలు

వర్గం:భారతదేశంలో పార్కులు
వర్గం:హన్మకొండ జిల్లా
వర్గం:తెలంగాణ పర్యాటక ప్రదేశాలు
వర్గం:తెలంగాణ ప్రభుత్వ నిర్మాణాలు
వర్గం:తెలంగాణ పట్టణ పార్కులు
జయసూర్య (సినిమా)

**జయసూర్య** 2015లో తెలుగులో విడుదలైన పొలిటికల్, రొమాంటిక్ యాక్షన్ ఎంటర్‌టైనర్‌ సినిమా. ఈ సినిమా తమిళంలో పాయుం పులి పేరుతో విడుదలైంది.  శర్వాంత్ రామ్ క్రియేషన్స్ బ్యానర్ పై జి.నాగేశ్వర్ రెడ్డి, ఎస్.నరసింహ ప్రసాద్ నిర్మించిన ఈ సినిమాకు సుశీంద్రన్ దర్శకత్వం వహించాడు. విశాల్, కాజల్ అగర్వాల్, సముద్రఖని, నిఖిత, సూరి, రాజసింహన్, ఐశ్వర్య దత్త ప్రధాన పాత్రల్లో నటించిన ఈ సినిమా 4 సెప్టెంబర్ 2015న విడుదలైంది.

## కథ
గుంటూరులో భవాని అనే ఓ రౌడీ గ్యాంగ్ ధనవంతులైన వ్యాపారవేత్తలను డబ్బు కోసం వేధిస్తూ హత్యలు చేస్తుంటాడు. ఈ ముఠాని పట్టుకోవాలని ట్రై చేసిన ఎస్‌ఐ ఆల్బర్ట్ (హరీష్) ని చంపేస్తారు. దాంతో ఆ భవాని గ్యాంగ్ ని ఫినిష్ చేయాలనీ సీక్రెట్ మిషన్ పై వైజాగ్ నుంచి అసిస్టెంట్ కమిషనర్ అఫ్ పోలీస్ అయిన జయసూర్య(విశాల్) రంగంలోకి దిగుతాడు. అండర్‌ కవర్‌లో వచ్చిన జయసూర్య (విశాల్‌) ఆ ముఠాని మొత్తం ఏరి పారేస్తాడు. కానీ హత్యలు ఆగవు. అప్పుడే కథలోకి శ్రీను (సముద్రఖని) వస్తాడు. అసలు ఈ శ్రీను ఎవరు ? ఈ కథకి, జయసూర్యకి శ్రీనుకి ఉన్న సంబంధం ఏమిటి ? అనేదే మిగతా సినిమా కథ.

## నటీనటులు
*విశాల్ 
*కాజల్ అగర్వాల్  
*సముద్రఖని  
*నిఖిత 
*సూరి 
*రాజసింహన్  
*ఐశ్వర్య దత్తా
*వేలా రామమూర్తి
* అరుల్ దాస్
* జార్జ్ మేరియన్

## సాంకేతిక నిపుణులు
*బ్యానర్:   శర్వాంత్ రామ్ క్రియేషన్స్
*నిర్మాత:  జి. నాగేశ్వరరెడ్డి, ఎస్‌. నరసింహప్రసాద్‌
*కథ, స్క్రీన్ ప్లే, దర్శకత్వం: సుశీంద్రన్‌ 
*సంగీతం:  డి. ఇమ్మాన్
*సినిమాటోగ్రఫీ:  వేల్‌ రాజ్‌
*ఎడిటర్: ఆంటోనీ
*మాటలు: శశాంక్ వెన్నెలకంటి 
*పాటలు: చంద్రబోస్, రామజోగయ్య శాస్త్రి , వెన్నెలకంటి, శ్రీమణి, సాహితి

## మూలాలు

వర్గం:2015 తెలుగు సినిమాలు
వర్గం:విశాల్ నటించిన సినిమాలు
అవని లేఖరా

**అవని లేఖరా**(ఆంగ్లం:**Avani Lekhara** జననం 2001 నవంబర్ 8) భారతదేశానికి చెందిన పారాలింపియన్, రైఫిల్ షూటింగ్ క్రీడాకారిణి. లేఖరా 2020 నాటికి షూటింగ్ క్రీడలో ప్రపంచంలోనే మొదటి అయిదు స్థానాల్లో గల ఉత్తమ క్రీడాకారిణి. 2018 పారాలింపిక్స్ లో కూడా పాల్గొన్నది.  2020 వేసవి పారాలింపిక్స్ లో 10 మీటర్ల షూటింగ్ లో స్వర్ణ పతకం,50 మీటర్ల షూటింగ్ విభాగంలో కాంస్య పతకం సాధించి ఒకే పారాలింపిక్స్ లో రెండు పతకాలు సాధించిన ఏకైక భారత మహిళగా నిలిచింది. 

## తొలినాళ్లలో
అవని 2001 నవంబర్ 8న రాజస్థాన్ రాష్ట్రం జైపూర్లో జన్మించింది. 

## కెరీర్
2012లో జరిగిన కారు ప్రమాదంలో పదకొండు సంవత్సరాల వయసులో అవని అంగవైకల్యం పాలైంది. అవని తండ్రి తనను క్రీడలలో పాల్గొనమని ప్రోత్సహించాడు, షూటింగ్ అకాడెమీలో చేర్పించి శిక్షణ ఇప్పించాడు. అవని రాజస్థాన్లో న్యాయ విద్య చదువుతుంది. 

అవని భారత దేశానికి షూటింగ్ విభాగంలో స్వర్ణ పతకం సాధించిన అభినవ్ బింద్రా ను ఆదర్శంగా భావిస్తుంది. అతని విజయం చూసి తాను కూడా ఆ దిశలో కృషి చేయడం మొదలెట్టింది.

2015 లో జైపూర్లోని జగత్పురా క్రీడా భవనంలో తన శిక్షణ ప్రారంభించింది. 2017 యూఏఈ లో జరిగిన పారా షూటింగ్ ప్రపంచ కప్ క్రీడల్లో పాల్గొన్నది.

## అవార్డులు

* అవనీ లేఖరా 13 నవంబర్ 2021న రాష్ట్రపతి రామ్‌నాథ్‌ కోవింద్‌ చేతులమీదుగా  ‘మేజర్‌ ధ్యాన్‌చంద్‌ ఖేల్‌రత్న’ అవార్డును అందుకుంది.

* అవనీ లేఖరాకు 2022లో పద్మశ్రీ పౌర పురస్కారం లభించింది. 

## మూలాలు

## బయటి లంకెలు
పారాలింపిక్స్ లో భారత్

వర్గం:2001 జననాలు
వర్గం:జీవిస్తున్న ప్రజలు
వర్గం:2020 పారాలింపిక్ పతక విజేతలు
వర్గం:భారత పారాలింపిక్ క్రీడాకారులు
వర్గం:అంగవైకల్యం
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
వర్గం:పద్మశ్రీ పురస్కారం పొందిన మహిళలు
యలహంక సరస్సు

**యలహంక సరస్సు**, బెంగుళూరు శివారు ప్రాంతమైన యలహంక సమీపంలో ఉంది. ఈ సరస్సుకు సమీపంలో పుట్టెనహళ్లి సరస్సు ఉంది.
## కలుషితం
పారిశ్రామిక వ్యర్థాలు, మురుగు నీరు, చెత్తను విడుదల చేయడం వంటి వాటి వలన సరస్సు అత్యంత కలుషితమై దుర్గంధం వెదజల్లుతోంది.  ఇది భూగర్భజలాలను కూడా కలుషితం చేసింది.
## అభివృద్ధి
కర్ణాటక స్టేట్ టూరిజం డెవలప్‌మెంట్ కార్పొరేషన్ (KSTDC) 2019 లో బ్రహత్ బెంగళూరు మహానగర పాలక సంస్థ (BBMP) కు నీటి వనరులను అప్పగించిన తర్వాత యలహంక సరస్సు వద్ద పడవ ప్రయాణం ప్రారంభం అయింది. 
## వేక్ ది లేక్
బృహత్ బెంగుళూరు మహానగర పాలక సంస్థ (BBMP) ప్రైవేట్ సంస్థల సహకారంతో యలహంక సరస్సు వద్ద స్వచ్ఛందంగా వెయ్యి మొక్కలు నాటే కార్యక్రమాన్ని నిర్వహించింది. 'వేక్ ది లేక్' కార్యక్రమంలో భాగంగా, చనిపోతున్న సరస్సులను పునరుద్ధరించడంపై దృష్టి పెడుతుంది.  సరస్సు చుట్టూ నివసిస్తున్న సమాజాన్ని చైతన్యపరచడం, సరస్సును పునరుద్ధరించడానికి వారి ప్రయత్నాలను సమీకరించడం వేక్ ది లేక్ లక్ష్యమని పాలక సంస్థ అధికారులు తెలిపారు.
## మూలాలు


వర్గం:కర్ణాటక సరస్సులు
వర్గం:కర్ణాటక చారిత్రిక ప్రదేశాలు
వర్గం:నీటి వనరులు
తలైవి

**తలైవి** 2021లో విడుదలయిన తెలుగు సినిమా. తమిళనాడు మాజీ ముఖ్యమంత్రి, నటి జయలలిత జీవితం ఆధారంగా ఈ సినిమాను రూపొందించారు. విష్ణువర్ధన్ ఇందూరి, శైలేష్‌ ఆర్‌.సింగ్‌ నిర్మించిన ఈ సినిమాకు ఎ.ఎల్‌.విజయ్‌ దర్శకత్వం వహించాడు. కంగనా రనౌత్, అరవింద్‌ స్వామి, నాజర్, భాగ్య శ్రీ ప్రధాన పాత్రల్లో నటించిన ఈ సినిమా 2021 సెప్టెంబరు 10న తెలుగు , తమిళం, హిందీ భాషల్లో విడుదల కానుంది.

## కథ
ఓ పెద్దింటి కుటుంబంలో పుట్టినా జయలలిత(కంగనా రనౌత్‌) కొన్ని పరిస్థితుల కారణంగా పేదరికంలోకి వస్తుంది. అయితే వాళ్లమ్మ మాత్రం ఎంతో కష్టపడి పెంచి పెద్ద చేస్తుంది.  16 ఏళ్ల వయసులోనే జయను హీరోయిన్‌ను చేస్తుంది. అతి చిన్న వయసులోనే ఎంజీ రామ‌చంద్ర‌న్ అలియాస్  ఎంజీఆర్‌ (అర‌వింద్ స్వామి) లాంటి స్టార్‌తో నటించే అవకాశం చేజిక్కించుకుంటుంది. ఆ తర్వాత కోలీవుడ్‌లో వాళ్లది సూపర్ హిట్ జోడీ అయిపోతుంది. ఈ క్రమంలో ఎంజీఆర్‌తో జయలలితకు ఎలాంటి అనుబంధం ఏర్పడుతుంది ? తమిళనాడు ముఖ్యమంత్రి ఎంజీఆర్‌ (అరవిందస్వామి)  హఠాన్మరణంతో ఆయన వారసురాలిగా జయ నియమితురాలవుతుంది. ప్రతిపక్షనేతగా అసెంబ్లీలో అడుగుపెట్టిన ఆమెను ముఖ్యమంత్రి కరుణతో (నాజర్‌) పాటు అధికార పార్టీ సభ్యులు అవమానిస్తారు. తాను ముఖ్యమంత్రి పదవి చేపట్టిన తర్వాతే అసెంబ్లీలో అడుగుపెడతానని జయ శపథం చేస్తుంది. ఈ క్ర‌మంలో ఆమె ఎలాంటి ఒడిదొడుకుల‌ను ఎదుర్కొంది. ఎదురైన స‌వాళ్ల‌ను ఎలా ప్ర‌తిఘ‌టించి విజ‌యం సాధించింది అనేదే మిగతా సినిమా కథ.

## నటీనటులు
*కంగనా రనౌత్  
*అరవింద్‌ స్వామి
*ప్రకాష్ రాజ్  -  కరుణానిధి  
* పూర్ణ  - శశికళ 
* మధుబాల - ఎంజీఆర్ సతీమణి జానకి రామచంద్రన్ 
*నాజర్
*భాగ్యశ్రీ - జయలలిత తల్లిగా
*సముద్రఖని - ఎంజీఆర్ సన్నిహితుడి పాత్ర
* తంబి రామయ్య

## సాంకేతిక నిపుణులు
*బ్యానర్:   జీ స్టూడియోస్విబ్రీ మోషన్ పిక్చర్స్కర్మ మీడియా అండ్  ఎంట‌ర్‌టైన్‌మెంట్గోతిక్ ఎంట‌ర్‌టైన్‌మెంట్స్ప్రింట్ ఫిలిమ్స్ 
*నిర్మాతలు: విష్ణువర్ధన్‌ ఇందూరి, శైలేష్‌ ఆర్‌.సింగ్‌
*కథ: కె. వి. విజయేంద్ర ప్రసాద్
*స్క్రీన్ ప్లే, దర్శకత్వం:  ఎ.ఎల్‌.విజయ్‌
*సంగీతం: జి. వి. ప్రకాష్
*సినిమాటోగ్రఫీ:   విశాల్ విఠల్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
హైదరాబాదులోని గ్రంథాలయాల జాబితా

తెలంగాణ రాష్ట్ర రాజధాని హైదరాబాదులోని ముఖ్య గ్రంథాలయాల జాబితా కింద ఇవ్వబడింది.

## గ్రంథాలయాలల జాబితా
* పురావస్తు మ్యూజియం లైబ్రరీ: అబిడ్స్ సమీపంలోని లేపాక్షి ఎదురుగా ఉన్న గన్‌ఫౌండ్రీ ప్రాంతంలో ఉంది.
* బ్రిటీష్ లైబ్రరీ: 1979లో స్థాపించబడింది. ఇది జూబ్లీ హిల్స్ రోడ్ నం. 36లో ఉంది.
* జస్ట్‌బుక్స్ సి.ఎల్.సి: భారతదేశంలోని అతిపెద్ద కమ్యూనిటీ లైబ్రరీ. దీని బ్రాంచీలు మియాపూర్, కూకట్‌పల్లి, గచ్చిబౌలి, కార్ఖాన, జూబ్లీహిల్స్ లలో ఉన్నాయి.
* ఇంక్ రీడర్స్: కొండాపూర్ లోని ఆన్‌లైన్ బుక్ లెండింగ్ లైబ్రరీ.
* సిటీ సెంట్రల్ లైబ్రరీ: చిక్కడపల్లిలో ఉంది. 1960లో స్థాపించబడింది.
* ఇండో అమెరికన్ స్టడీస్ సెంటర్ ఫర్ ఇంటర్నేషనల్ స్టడీస్: ఉస్మానియా యూనివర్సిటీ క్యాంపస్‌లో ఉంది.
* ఉస్మానియా యూనివర్సిటీ లైబ్రరీ: ఉస్మానియా యూనివర్సిటీ క్యాంపస్‌లో ఉంది.
* పిల్లల లైబ్రరీ: హిమాయత్‌నగర్ స్ట్రీట్ నం 18లో ఉంది.
* జవహర్‌లాల్ నెహ్రూ టెక్నలాజికల్ యూనివర్సిటీ లైబ్రరీ: జెఎన్టీయూ హైదరాబాద్ క్యాంపస్‌లో ఉంది.
* స్టేట్ సెంట్రల్ లైబ్రరీ: అఫ్జల్‌గంజ్లో ఉన్న ఈ గ్రంథాలయాన్ని నవాబ్ ఇమాద్-ఉల్-ముల్క్ 1891లో స్థాపించాడు. దీనిని గతంలో *అసఫియా లైబ్రరీ* అని పిలిచేవారు.
* వివేకానంద గ్రంథాలయం: దోమలగుడ రామకృష్ణ మఠం ప్రాంగణంలో ఉంది.
* నేషనల్ ఇనిస్టిట్యూట్ ఆఫ్ మైక్రో, స్మాల్ అండ్ మీడియం ఎంటర్‌ప్రైజెస్ లైబ్రరీ: యూసఫ్‌గూడలోని ఎన్ఐ-ఎంఎస్ఎంఈ క్యాంపస్‌లో ఉంది.
* ఎలైట్ లైబ్రరీ: తార్నాకలో ఉన్న ఈ గ్రంథాలయం పోటీ పరీక్షల కోసం ఎక్కువగా ఉపయోగిస్తుంటారు.
* శ్రీ కృష్ణ దేవరాయాంధ్ర భాషా నిలయం: 1901లో స్థాపించబడిన పురాతన ప్రభుత్వేతర గ్రంథాలయం.
* సుందరయ్య విజ్ఞాన కేంద్రం: బాగ్ లింగంపల్లిలో ఉన్న 1988లో స్థాపించబడింది.
* తెలుగు యూనివర్సిటీ లైబ్రరీ: ఉస్మానియా యూనివర్సిటీ క్యాంపస్ ఎన్.సి.సి. గేట్ వద్ద ఉంది.
* ఇదారా ఈ అడాబియాత్ ఇ ఉర్దూ గ్రంథాలయం: 1945లో స్థాపించబడిన ఈ గ్రంథాలయం పంజాగుట్టలోని ఐవాన్-ఇ-ఉర్దూ వద్ద ఉంది.
* సుందరయ్య విజ్ఞాన కేంద్రం: గచ్చిబౌలిలో ఉంది.

## మూలాలు

## బయటి లింకులు
* జస్ట్‌బుక్స్, భారతదేశంలో అతిపెద్ద కమ్యూనిటీ లైబ్రరీ చైన్ 
* ఇంక్ రీడర్స్ ఆన్‌లైన్ బుక్ లెండింగ్ లైబ్రరీ 
* బ్రిటిష్ లైబ్రరీ
* నేషనల్ ఇనిస్టిట్యూట్ ఆఫ్ మైక్రో, స్మాల్ అండ్ మీడియం ఎంటర్‌ప్రైజెస్
* హైదరాబాద్‌లోని గ్రంథాలయాల జాబితా 

వర్గం:హైదరాబాదు
వర్గం:గ్రంథాలయాలు
అనేకుడు

**అనేకుడు** 2015లో విడుదలైన తెలుగు సినిమా.  ఈ సినిమా తమిళంలో  ‘అనేగన్’ పేరుతో విడుదలైంది. ఏ.జి.ఎస్ ఎంట‌ర్‌టైన్‌మెంట్ బ్యానర్ పై కల్పాత్తి ఎస్. అఘోరమ్, కల్పాత్తి ఎస్. గణేశ్, కల్పాత్తి ఎస్. సురేశ్ నిర్మించిన ఈ సినిమాకు కె.వి.ఆనంద్‌ దర్శకత్వం వహించాడు. ధనుష్, అమైరా దస్తూర్, ఐశ్వర్యా దేవన్, కార్తీక్, ఆశిష్ విద్యార్థి ప్రధాన పాత్రల్లో నటించిన ఈ సినిమా 5 మార్చి 2015న విడుదలైంది. 

## కథ
ఆన్ లైన్ గేమింగ్ క్రియేటివ్ హెడ్ అయిన మధుమిత (అమైరా దస్తూర్ ) తనకు వచ్చే కళలలో తనది జన్మజన్మల అనుబంధమని నమ్ముతుంటుంది. అదే సమయంలో తన కంపెనీ లో జాయిన్ అయిన అశ్విన్ (ధనుష్ ) ని చూసి షాక్ అవుతుంది . అశ్విన్ కి గతజన్మల విషయాలను చెబుతూ మనిద్దరిది జన్మజన్మ ల అనుబంధమని అప్పటి విషయాలను చెబుతూ అతడిని నమ్మిస్తుంది . ఐతే మూడు జన్మలలో ఈ ఇద్దరినీ కలవకుండా చేస్తున్నది ఎవరు ? వీరిది జన్మ జన్మల సంబంధమా ? అనేదే మిగతా సినిమా కథ.

## నటీనటులు

*ధనుష్ 
*అమైరా దస్తూర్ 
*ఐశ్వర్యా దేవన్  
*కార్తీక్ 
*ఆశిష్ విద్యార్థి
*విజయ్ వసంత్ 
*జగన్  
*ముఖేష్ తివారి 
*తలైవాసల్ విజయ్ 
*వినయ ప్రసాద్ 
*లేనా 
*శంకర్ కృష్ణమూర్తి  
*రేవతి శంకర్  
*వీర సంతానం
*భావన అనేజా 
*బేబీ వేదిక 
*రాజేష్ మిల్టన్ 
*పంకజ్ రాజన్ 
*బాబా భాస్కర్ (అతిధి పాత్రలో)

## సాంకేతిక నిపుణులు
*బ్యానర్:  ఏ.జి.ఎస్ ఎంట‌ర్‌టైన్‌మెంట్
*నిర్మాతలు:  కల్పాత్తి ఎస్. అఘోరమ్కల్పాత్తి ఎస్. గణేశ్కల్పాత్తి ఎస్. సురేశ్
*కథ, స్క్రీన్ ప్లే, దర్శకత్వం:  కె.వి.ఆనంద్‌
*సంగీతం:  హ్యారిస్ జైరాజ్
*సినిమాటోగ్రఫీ:   ఆంటోనీ
*మాటలు: శశాంక్ వెన్నెలకంటి 
*పాటలు: సాహితి, వనమాలి

## మూలాలు

వర్గం:2015 తెలుగు సినిమాలు
వర్గం:అనువాద సినిమాలు
ఎం.ఎస్. రామచంద్రరావు

**జస్టిస్‌ మామిడన్న సత్యరత్న రామచందర్‌ రావు** భారతదేశానికి చెందిన న్యాయమూర్తి. ఆయన 27 ఆగష్టు 2021న తెలంగాణ హైకోర్టు తాత్కాలిక ప్రధాన న్యాయమూర్తిగా నియమితుడయ్యాడు.

## జననం, విద్యాభాస్యం
ఎం.ఎస్‌. రామచందర్‌రావు 1966, ఆగస్టు 7న హైదరాబాద్‌లో జన్మించాడు. ఆయన హైదరాబాద్ లోని సెయింట్‌ పాల్స్‌ పాఠశాలలో పదవ తరగతి, లిటిల్‌ ఫ్లవర్స్‌ కళాశాలలో ఇంటర్మీడియట్, భవన్స్‌ న్యూసైన్స్‌ కళాశాలలో బీఎస్సీ (ఆనర్స్‌), ఉస్మానియా వర్సిటీ లా కళాశాలలో ఎల్‌ఎల్‌బీ పూర్తి చేశాడు.  రామచందర్‌రావు 1991లో లండన్‌ లోని కేంబ్రిడ్జి వర్సిటీలో ఎల్‌ఎల్‌ఎం పూర్తి చేశాడు. రామచందర్‌రావు సుప్రీంకోర్టు విశ్రాంత న్యాయమూర్తి, భారత లా కమిషన్ మాజీ ఛైర్మన్ జస్టిస్ తండ్రి  జస్టిస్‌ ఎం. జగన్నాథరావు కుమారుడు.

## కుటుంబ నేపథ్యం
ఎం.ఎస్‌. రామచందర్‌ రావు తండ్రి  జస్టిస్‌ ఎం. జగన్నాథరావు సుప్రీంకోర్టు న్యాయమూర్తి (1997-2000) గా పదవీ విరమణ చేశారు. ఆయన తాతయ్య జస్టిస్‌ రామచందర్‌రావు 1960-61లో హైకోర్టు జడ్జిగా , వీరి తాతయ్య సోదరుడు జస్టిస్‌ ఎం.క్రిష్ణారావు 1966-1973 వరకు హైకోర్టు న్యాయమూర్తిగా పని చేశాడు.
## వృత్తి జీవితం
ఎం.ఎస్‌. రామచందర్‌రావు 1989 సెప్టెంబరు 1న న్యాయవాదిగా పేరు నమోదు చేసుకున్నాడు. న్యాయవాదిగా ప్రాక్టీస్‌ చేసిన సమయంలో ఇన్సూరెన్స్‌ రెగ్యులేటరీ అండ్‌ డెవలప్‌మెంట్‌ అథారిటీ, స్టేట్‌ బ్యాంక్‌ ఆఫ్‌ ఇండియా, స్టేట్‌ బ్యాంక్‌ ఆఫ్‌ హైదరాబాద్, డీసీసీ బ్యాంక్, పవర్‌గ్రిడ్‌ కార్పొరేషన్‌ ఆఫ్‌ ఇండియా, ఏపీ స్టేట్‌ ఫైనాన్షియల్‌ కార్పొరేషన్, ది ఇన్‌స్టిట్యూట్‌ ఆఫ్‌ పబ్లిక్‌ ఎంటర్‌ప్రైజెస్, సెక్యూరిటీస్‌ అండ్‌ ఎక్సే్ఛంజ్‌ బోర్డు ఆఫ్‌ ఇండియా (సెబీ)తో పాటు పలు కంపెనీలు, ఫైనాన్షియల్‌ ఇన్‌స్టిట్యూట్స్‌ సంస్థలకు న్యాయవాదిగా పని చేశాడు. ఆంధ్రప్రదేశ్ ప్రభుత్వ ప్రత్యేక న్యాయవాదిగా సివిల్, ఆర్బిట్రేషన్, కంపెనీలా, అడ్మినిస్ట్రేటివ్, కాన్సిస్ట్యూషనల్‌ లా, లేబర్, సర్వీస్‌ లా కేసులను వాదించాడు. 

జస్టిస్‌ రామచందర్‌రావు 29 జూన్‌ 2021న ఉమ్మడి ఆంధ్రప్రదేశ్ హైకోర్టు అదనపు న్యాయమూర్తిగా నియమితులయ్యాడు. ఆయన 4 డిసెంబర్‌ 2013న పూర్తిస్థాయి న్యాయమూర్తిగా నియమితులయ్యాడు. తెలంగాణ హైకోర్టు ప్రధాన న్యాయమూర్తిగా ఉన్న జస్టిస్ హిమా కోహ్లి సుప్రీంకోర్టు న్యాయమూర్తిగా నియమితురాలైన నేపథ్యంలో అత్యంత సీనియర్ న్యాయమూర్తిగా ఉన్న రామచంద్రరావుకు 27 ఆగష్టు 2021న హైకోర్టు ఇన్ ఛార్జ్ ప్రధాన న్యాయమూర్తిగా బాధ్యతలు అప్పగిస్తూ రాష్ట్రపతి రామ్‌నాథ్‌ కోవింద్‌ ఉత్తర్వులు జారీ చేశాడు.ఆయన 05 అక్టోబర్ 2021న పంజాబ్‌-హర్యానా హైకోర్టుకు న్యాయమూర్తిగా నియమితుడయ్యాడు.

జస్టిస్‌ రామచందర్‌రావు జార్ఖండ్ హైకోర్టు ప్రధాన న్యాయమూర్తిగా 2024 సెప్టెంబర్ 2న భాద్యతలు చేపట్టాడు.  జార్ఖండ్ హైకోర్టు ప్రధాన న్యాయమూర్తిగా ఉన్న జస్టిస్ ఎం.ఎస్‌. రామచంద్రరావును 2025 మే 26న జరిగిన కొలీజియం సమావేశంలో త్రిపుర హైకోర్టుకు ప్రధాన న్యాయమూర్తిగా బదిలీ చేయాలని సుప్రీంకోర్టు కొలీజియం సిఫార్సు చేసింది. 

జస్టిస్‌ ఎం.ఎస్. రామచంద్రరావును త్రిపుర హైకోర్టు ప్రధాన న్యాయమూర్తిగా నియమిస్తూ 2025 జులై 14న కేంద్ర న్యాయశాఖ ఉత్తర్వులు జారీ చేసింది.

## మూలాలు

వర్గం:తెలంగాణ హైకోర్టు ప్రధాన న్యాయమూర్తులు
వర్గం:1966 జననాలు
వర్గం:తెలంగాణ న్యాయమూర్తులు
వర్గం:న్యాయమూర్తులు